Agencija TOP NEKRETNINE izdvaja iz svoje ponude poslovnih prostora za najam kompletno adaptiran poslovni prostor kancelarijskog tipa površine 105m2 na drugom spratu poslovne zgrade u centru grada, na Čobaniji.\nPoslovni prostor se sastoji od 5 kancelarijskih prostorija, čajne kuhinje, prostranog hodnika, toaleta i zajedničkih podrumskih prostorija koje se dijele između kancelarija u poslovnoj zgradi.\nOrijentacija poslovnog prostora Istok - Jug - Sjever koja pruža mnoštvo dnevne svijetlosti.\nProstor je osiguran alarmnim dojavnim sistemom sa postavljenim senzorima na prozorima i vratima u svim prostorijama, te senzori za detekciju dima. Senzori za gas su postavljeni u gasnom setu, a u svakoj kancelariji izuzev jedne male kancelarije postavljeni su klima uređaji koje je također moguće koristiti kako za hlađenje tako i za grijanje.\nS obzirom na lokaciju i spratnost nekretnina je pogodna za agencije, predstavništva kompanija i mnoge različite namjene kancelarijskog tipa.\nIznajmljuje se lijepo namješten dvoiposoban stan na Grbavici-peti sprat u zgradi sa liftom. Stan se ...\nIznajmljuje se poslovni prostor od 60m2 na atraktivnoj lokaciji u Importanne tržnom centru. Pros ...\nIzdaje se trosoban stan u Starom Gradu, Sarajevo. Stan je površine 105m2, a sačinjavaju ga 3 spav ...\nDnevni Najam ...\nIznajmljuje se veoma prostran, i potpuno namješten, četverosoban stan, površine 127 kvadratnih me ...\nRental iznajmljuje fantastičan trosoban stan u vili u ulici Emerika Bluma - Kovačići. Potpuno ren ...\nIznajmljuje se lijep trosoban tek renoviran i potpuno namješten stan na Grbavici na odličnoj lokac ...


BORBA PROTIV TVITERA I FEJSBUKA Rusija hoće da zabrani pristup AMERIČKIM društvenim mrežama @ Cafe.ba\nPoslanici ruskog parlamenta predstavili su danas nacrt zakona kojim će, ukoliko bude usvojen, vladi biti omogućeno da zabrani pristup internetu američkim tehnološkim gigantima za koje se smatra da su vršili diskriminaciju protiv ruskih medija.\nFOTO: Srpskainfo/SASCHA STEINBACH/EPA\nAutori nacrta, od kojih su većina iz vladajuće partije Jedinstvena Rusija, navode da su dobili pritužbe od domaćih medija poput Raša tudej, RIA Novosti i Krim 24 da su im profili suspendovali ili označeni na platformama društvenih mreža Tviter, Fejsbuk i Jutjub.\nTviter je počeo u avgustu da označava profile nekoliko ruskih medija opisom poput “mediji naklonjeni državi”, ali i nekoliko zvaničnika i državnih službenika, što je Rusija kritikovala.\n– Usvajanje ovog nacrta zakona je hitno zbog brojnih slučajeva neopravdanih zabrana ruskim građanima da pristupe informacijama objavljenim na ruskim medijima, a to čine određeni resursi na internetu, uključujući i one registrovane izvan Rusije – navodi se u tekstu uz nacrt zakona.\nPortparol Kremlja Dmitrij Peskov rekao je da je neophodno dobro razmotriti mjere, ali je naglasio da je neophodan mehanizam za rješavanje ovakvih problema jer na internetu postoje brojni postupci diskriminacije protiv ruskih državljana.\nPrema nacrtu zakona, ruski državni tužilac i Ministarstvo spoljnih poslova definisaće koji internetski resursi zabranjuju pristup “socijalno bitnim informacijama na osnovu nacionalnosti, jezika ili u vezi sa sankcijama uvedenim protiv Rusije i njenih državljana”.\nWhatsUpp dobija novu funkciju - čini dopisivanje još zanimljivijim


Počinje Evropsko prvenstvo u rukometu na pesku - Sportske vesti - Savremenisport.com\nNaslovna :: Sportske vesti ::\tPočinje Evropsko prvenstvo u rukometu na pesku\nPočinje Evropsko prvenstvo u rukometu na pesku\nOd utorka 30. juna do nedelje 5. jula u Španiji će biti održano Evropsko prvenstvo u rukometu na pesku. Naša muška seniorska selekcija nalazi se u grupi B sa selekcijama Rusije, Mađarske, Norveške, Švajcarske i Italije. Ženska seniorska reprezentacija, na istom takmičenju nalazi se u grupi A, sa reprezentacijama Mađarske, Italije, Rusije, Švajcarske, Poljske i Nemačke. Srpske reprezentacije predvodiće Daniel Petković (muškarci) i Ivan Drenovac (žene).\nPrvu utakmicu na prvenstvu u Španiji, izabranice Ivana Drenovca, odigraće 30. juna od 10.00 sati protiv selekcije Nemačke, dok će seniori prvi meč igrati istog dana od 12.00 sati sa reprezentacijom Švajcarske.\nPrvo Evropsko prvenstvo u rukometu na pesku održano je u gradu Gaeta u Italiji. Najveću popularnost, rukomet u pesku dostigao je 2007. godine, koje je održano u Italiji, kada se za titulu najbolje reprezentacije borilo 36 timova sa Starog kontinenta. Srpska reprezentacija je na poslednjem Evropskom prvenstvu u Danskoj, zauzela 4. mesto u kategoriji muškaraca.\nIzabranici selektora Daniela Petkovića i Ivana Drenovca su put Španije otišli nakon uspešnog odigranog međunarodnog turnira u Novom Sadu, gde su devojke zauzele prvo, a muškarci drugo mesto.\nViše informacija o takmičenju po grupama, izveštajima sa utakmice možete pronaći na linku http://lloretbeachhandball.com/, live stream na linku http://lloretbeachhandball.com/live-tv/, fotografije na www.flickr.com/ehfmedia\nDatum: 30.06.2015. Autor: Jelena Garić\n+ Evropsko prvenstvo u rukometu na pesku 2015


/ Dobar san – kako ga steći\nKnjiga Dobar san - kako ga steći - autor Džesami Hiberd i Džo Asmar - Nekoliko strana\nDžesami Hiberd\tDžo Asmar\tDobar san – kako ga steći\nSigurno većina nas u nekom trenutku života oseti paniku zbog nemogućnosti da zaspi. Međutim, bez obzira na to da li vam problemi sa spavanjem traju nedelju dana, mesec dana ili nekoliko godina, ova sažeta i prijateljska knjiga osposobiće vas da ih prevaziđete.Primenjujući najnovija dostignuća iz oblasti kliničkih ispitivanja, uz korisne savete i vežbe, dr Džesami Hiberd i Džo Asmar pomoći će vam da ulovite taj neuhvatljivi noćni san za kojim žudite. Ponovnim procenjivanjem svojih razmišljanja i ponašanja, promenom svakodnevnih navika i primenom tehnika relaksacije razdrmaćete svoj telesni časovnik i ubrzo se radovati odlasku na spavanje.\nSigurno većina nas u nekom trenutku života oseti paniku zbog nemogućnosti da zaspi. Međutim, bez obzira na to da li vam problemi sa spavanjem traju nedelju dana, mesec dana ili nekoliko godina, ova sažeta i prijateljska knjiga osposobiće vas da ih prevaziđete.Primenjujući najnovija dostignuća iz oblasti kliničkih ispitivanja, uz korisne savete i vežbe, dr Džesami Hiberd i Džo Asmar pomoći će vam da ulovite taj neuhvatljivi noćni san za kojim žudite. Ponovnim procenjivanjem svojih razmišljanja i ponašanja, promenom svakodnevnih navika i primenom tehnika relaksacije razdrmaćete svoj telesni časovnik i ubrzo se radovati odlasku na spavanje. Komentari


Četvorica osumnjičenih za nasilničko ponašanje, nakon policijskog zadržavanja, izvedeni su u petak pred tužioca, gde su izneli svoju odbranu i negirali delo koje im se stavlja na teret.\n- Prvoosumnjičeni R. A. (40), M. I. (28), S. V. (33) i N. S. (35) sumnjiče se da su, u noći između 22. i 23. decembra, u ugostiteljskom objektu "Boem" u Smederevu maltretirali suvlasnika objekta. Kada su dva gosta pokušala da ga odbrane, zadali su im više udaraca i naneli povrede. Sva četvorica osumnjičenih su saslušana, i na zahtev OJT, određen im je pritvor da ne bi uticali na svedoke - izjavila je, za "Novosti", osnovni javni tužilac u Smederevu, Marija Galjak Nikolić.\nKako nezvanično saznajemo, osumnjičeni su uhapšeni mesec dana nakon incidenta, jer je policija dobila prijavu protiv nepoznatih napadača, pa su usledile provere, pregledanje sigurnosnih kamera iz kafane, dok nije utvrđeno o kome je reč.\nR. A je osuđivan više puta, uglavnom zbog ilegalnog organizovanja igara na sreću, dok je Stošić 2015. osuđen zbog nanošenja teških telesnih povreda na osam meseci kućnog zatvora.\nNikola Stošić hapšenje Smederevo nasilničko ponašanje


Roaming Solutions grupa (Roaming Networks grupa i Enetel Solutions grupa) koja ima preko 800 zaposlenih, takodje je iskazala solidarnost sa celokupnom zajednicom u zemlji i regionu.\nOd softverskih rešenja, preko opreme i robe, do finasnijske podrške\nPomogli smo prilikom kupovine sanitetskog vozila za potrebe Opšte bolnice u Užicu, a u saradnji sa Fondacijom Princeze Katarine, učestvovali smo u donaciji preko potrebnih sredstava namenjenih za smeštaj doktora koji se nalaze u prvim redovima u borbi protiv korona virusa.\nSa velikim zadovoljstvom smo u saradnji sa Supernovom i Crvenim krstom donirali "powerbankove" obolelima od virusa, a kupovina materijala za izradu vizira je bila najmanja vrsta pomoći koju smo mogli da pružimo sjajnoj ekipi "Vizionari Srbije", koji su se organizovali širom zemlje i na 3D štampačima pravili zaštitne vizire za medicinsko, farmaceutsko i tehničko osoblje.\nZa blagovremenu informisanost celokupne javnosti, u saradnji sa Kancelarije za IT, Enetel Solutions je prilagodio svoje nagradjivano softversko rešenje, bazirano na upotrebi otvorenih podataka, za praćenje broja zaraženih od korona virusa po opštinama i gradovima.\nVeliki broj kolega odazvao se na upit da pomogne u dopremanju paketa za najstarije sugradjane čime su pokazali da je za većinu zaposlenih važna i lična solidarnost koja se iskazuje kroz jednu ključnu reč - briga.\nNe samo o nama, ne samo o našoj porodici, nego briga za najstarije i najuzgorženije članove zajedinice.\n- Kada je reč o Roaming Solutions grupi kompanija koje posluju u ICT industriji, na svetskom nivou uspeli smo da prebrodimo sve poteskoće bez većih zastoja u radu. Ponosan sam na sve naše ljude i posle svega smo još jači i spremniji za nove izazove u poslovanju širom sveta. Kada je reč o društveno odgovornom ponašanju, solidarnost i odgovornost koje iskazujemo kroz poslovanje preslikali smo na sve humanitarne akcije u koje smo se uključili. Cilj nam je da kreiramo i očuvamo sve one vrednosti koje jačaju nas kao ljude i društvo u celini - ističe Rade Vujović, predsednik Roaming Solutions grupe.


Svečanom sjednicom Skupštine Glavnog grada obilježen Dan oslobođenja Podgorice\nNastavićemo izgradnju - modernog grada!\n- Na temelju istorijskog nasljeđa koje objedinjuje bogatstvo identittetske različitosti i bezrezervnu prpadnost tradicija slobodarstva i antifašizma, nastavićemo, stoga, da izgrađujemo našu Podgoricu u skladu sa najboljim praksama upravljanja razvojem modernih gradova - naglasio je gradonačelnik Podgorice dr Ivan Vuković na svečanoj sjednici Skupštine Glavnog grada povodom Dana oslobođenja.\n- U tom smislu, između ostalog, stvorićem uslove, da do kraja namdata ove gradske uprave, podgorica dobije najsavremenije postrojenje za tretman otpadnih voda u ovom dijelu evrope, solarnu elektranu kakvu nemaju ni veći i bogatiji gradovi u širem okruženju, nova postrojenja u okviru gradske deponije uključujući i modernu ennerganu na biogas i potpuno novu led rasvjetu u centru grada, prigradskim naseljima i seoskim područjima.\nVeć početkom naredne godine, otpočećemo realizaciju projekta predselekcije otpada na mjestu nastanka i tako stvoriti uslove za njegovo sortiranje i reciklažu u značajno većoj mjeri.\nZa kojku godinu, u Podgoricu će se sa svake strane doaziti modernim saobraćajnicama bulevarskog tipa, a duž jedne of njih imaćemo i biznis zonu u kojoj će raditi veći broj domaćih i stranih kompanija.\nImaćemo novo Gradsko pozorište, obnovljen stadion malih sportova, rekonstruisanu malu dvoranu SC Morača i novi pješački most koji će je povezati sa Starom Varoši. Imaćemo šetalište uz Ribnicu i Moraču, i za saobraćaj zatvoraen dobar dio centra grada, imaćemo i nove bciklističke koridore i puno novih biciklista, kulturni život grada prilagođen potrebama ljudi modernog doda i, konačno, sportsko društvo “Budućnost” koje će okupiti naše trofejne klubove koji se takmiče pod ovim svetim imenom.\nUvjeren sam da će, prije nego bilo ko očekuje, Podgorica u svim segmentima postati onakav grad u kakvom bismo željeli da živimo. I jednako tako, nemam dilemu da će, dok ima njih i dok ima nas, Podgorica i Crna Gora u svakom smisluostati neraskidivo vezane.\n- Neka sunce našeg grada vječno sja i neka je vječna Crna Gora - zaključio je gradonačelnik Vuković.\nNa svečanoj sjednici uručene su i 19. decembarske nagrade direktorici JU Gimnazije “Slobodan Škerović” Zoji Bojanić Lalović i košarkašu KK "Budućnost Voli" i crnogorske reprezentacije Nikoli Ivanoviću.


Zemunski klan - Blic Online\nDušan Duća Spasojević, poznat kao Šiptar, bio je jedan od najpoznatijih srpskih kriminalaca, osnivač, ujedno i vođa nekadašnje kriminalne grupe “Zemunski klan”.\n"Spasojević me je RASTEZAO U NEKOJ SPRAVI jer je rekao da nisam dovoljno visok, pored moje glave su IGRALI RUSKI RULET" Ispovest pozntog sudije kog je OTEO ZEMUNSKI KLAN: "Spasao me je Đinđić"\nMiroslav Todorović Šera, jedan od najpoznatijih sudija i advokata u Srbiji, ispričao je zastražujuće iskustvo koje je imao sa "zemunskim klanom".\n"ŽELIM DA SVEDOČIM, ALI NE MOGU, UGROŽENA MI JE BEZBEDNOST" Čume odbio da priča o prvoj otmici zemunskog klana: "Više nemam policijsko obezbeđenje"\nSvedočiće o PRVOJ OTMICI ZEMUNSKOG KLANA: Ljubiša Buha Čume došao u Palatu pravde\nLjubiša Buha Čume, specijalni svedok - saradnik, stigao je u Palatu pravde gde bi trebalo da svedoči o prvoj otmici Zemunskog klana.\nPočinje suđenje Simoviću za pokušaj ubistva Kalinića i beogradskom Specijalnom sudu\nHapšenje Veljka Belivuka, Marka Miljkovića i još 19 osoba kojima je određen pritvor zbog sumnje da su umešani u najteža krivična dela mnogi stručnjaci od prvog dana upoređuju sa zemunskim klanom. Istraživali smo koje su to razlike i sličnosti ovih kriminalnih grupa.\nPočetak ponovljenog suđenja Aleksandru Zdravkoviću za pokušaj ubistva biznismena Milana Beka u novembru 2014. godine odložen je zbog izostanka člana sudskog veća. Naredni pretres zakazan je za 30. novembar.\nNa suđenju dvojici policajaca i dvojici pripadnika "zemunskog klana" okrivljenih da su 1997. godine počinili razbojništvo, tokom kojeg je bio kidnapovan student Novak Stevanić (22), koji se nakon toga ubio, danas je svedočio otac stradalog mladića Zoran Stevanić.\nS ranim jutarnjim satima policija je širom Hrvatske počela realizaciju velike akcije razbijanja kriminalne grupe koja se bavila izradom dokumenata za neke od najopasnijih kriminalnih grupacija u Evropi, među kojima su i pripadnici zemunskog, škaljarskog i kavačkog klana.


Devojka nije znala da je došla na sopstveno venčanje\nKristina je bila uverena da pomaže prijatelju fotografu u njegovom projektu, a nije ni slutila koje joj iznenađenje verenik sprema.\nDevojka je mislila da odlazi u lokalni šoping centar kako bi pomogla svom prijatelju fotografu u njegovom posebnom svadbenom projektu, a rasplakala se kada je shvatila da su na istoj lokaciji njeni voljeni koji čekaju da kaže sudbonosno da, piše Daily Mail.\nZa vreme lažnog fotografisanja iznenadila se ugledavši svog oca Majkla obučenog u smoking, s cvećem u rukama.\n– Danas se udaješ – rekao joj je, a ona ga je zagrilila istovremeno brišući suze. S druge strane božićne jelke događala se velika zbrka dok su gosti i njen verenik Brajan, inače mozak cele operacije, zauzimali svoja mesta.\nNekoliko trenutaka kasnije usledilo je venčanje pred oduševljenim gostima, a video koji je, među ostalim, sniman i bespilotnom letelicom koja je nadletala gomilu objavljen je na YouTubeu, prenosi Dnevnik.hr.


“Zar je VEĆ TOLIKO PROŠLO” /VIDEO/ – OnlineVesti\n“Zar je VEĆ TOLIKO PROŠLO” /VIDEO/\nby admin August 28, 2020, 7:39 am 1.7k Views\nNavika podizanja trofeja dovela je do toga da uvek zna kakvi su ciljevi Crvene zvezde u svakoj narednoj sezoni. Njegovo iskustvo je neprocenjivo, a pogotovo će doći do izražaja u narednoj sezoni koja će biti specifična i u kojoj će crveno-beli dres nositi nekoliko novajlija i mladih igrača. Imaće pored sebe kapitenski primer koji će naredne sezone proslaviti novi jubilej.\nBranko Lazić će igrati za crveno-bele u desetoj jubilarnoj sezoni:\n– Ne mogu da verujem da je već toliko prošlo, obzirom da mi deluje jako brzo, ali mi je drago da smo došli do te cifre i da provodimo već desetu godinu zajedno – rekao je Branko Lazić.\nOn se sa ekipom već desetak dana nalazi na Kopaoniku gde se spremaju narednu sezonu.\n– Na planini su uslovi fenomenalni, sve mere zaštite igrača u zdravstvenom i trenažnom smislu su preduzete i osećamo se zaista sjajno. Imamo sve uslove da spremni dočekamo početak sezone.\nLazić je napravio malo poređenje sa prethodnim godinama.\n– Ništa nije neuobičajno u odnosu na prethodne sezone što se tiče priprema i treninga. Jedino je zbog situacije sa virusom malo drugačije. Duža je bila pauza nego prethodnih godina pa sam leto iskoristio i da se odmorim i provedem vreme sa porodicom i prijateljima, ali i da se pripremim. U novu sezonu ulazim spreman i za sada sve teče po planu.\nCiljevi su kao i svake godine, najviši:\n– Znaju se ciljevi Crvene zvezde, a to je osvajanje ABA lige i obezbeđivanje plasmana u Evroligu naredne sezone. Što se tiče Evrolige cilj je da se pokažemo u što boljem svetlu i zabeležimo što više pobeda i dobrih partija. Naravno, ako nam se ukaže prilika za prolazak u narednu rundu da to spremni dočekamo i iskoristimo.\nNa kraju se kapite osvrnuo i na dolazak novog šefa stručnog štaba, Saše Obradovića.\n– Za sada je sve sjajno, još uvek smo u fazi upoznavanja, ali ovaj period koji smo proveli zajedno je zaista fenomenalan. Veoma mi je drago što je jedan takav zvezdaš došao da vodi prvi tim Crvene zvezde.


Sportske.net - Vukadinović rešio gradski derbi, Voša pobedila Proleter i skočila na četvrto mesto!\nVukadinović rešio gradski derbi, Voša pobedila Proleter i skočila na četvrto mesto!\nVelika pobeda za "staru damu".\nFudbaleri Vojvodine pobedili su ekipu Proletera rezultatom 1:0 (1:0) u 14. kolu Super lige Srbije.\nVoša je krenula ofanzivno od samog početka, prvi udarac ka golu Proletera uputio je Veljko Simić u trećem minutu, a već u 10. „stara dama“ je povela. Nakon lepe akcije, Zukić je uputio pravovremeni poprečni pas kroz peterac, tamo se na pravom mestu našao Vukadinović koji je i uz malo sreće savladao golmana Petrića.\nGosti su pripretili nakon primljenog gola, Tomović je uputio oštar centaršut kroz peterac, a Evandro je zakasnio i propustio potencijalnu veliku šansu.\nUsledio je nešto mirniji period meča, a onda je u 26. minutu Topić oprobao udarac sa distance, na mestu je bio golman Petrić.\nProleter je preuzeo inicijativu u finišu prvog poluvremena i na startu drugog, kada su domaći i imali dva ozbiljna pokušaja. U 50. minutu Mitrović je snažno šutirao sa skoro 30 metara, lopta je prešla za malo iznad prečke, da bi već u 54. i Tomović imao dobru šansu, na mestu je bio Nikola Simić. Mitrović je i u 56. minutu pokušao sa nešto bliže udaljenosti, Simić je upisao još jednu intervenciju.\nProleter je nastavio da pritiska i u 66. minutu je bio najbliži izjednačenju, ali je Nikola Simić impresionirao sa dve fenomenalne parade. Prvo je zaustavio udarac Tomovića sa nekih 12-13 metara, odbio je loptu u korner, nakon kojeg je glavom gađao Evandro, ali je Simić još jednom sjajnom paradom sačuvao svoju mrežu.\nU 80. minutu Proleter je stvorio novu opasnu situaciju pred golom Vojvodine, Evandro je šutirao nakon duplog pasa, ali je dobro reagovala odbrana „stare dame“. U nadoknadi vremena Vojvodina je imala još jednu veliku priliku, Kabić je šutirao sa desetak metara, ponovo se istakao golman Petrić.\nVojvodina je sačuvala prednost i upisala novu pobedu za četvrto mesto na tabeli Super lige Srbije sa 23 boda, dok je Proleter 10. sa 17.


I SAD podgreva Milovu farsu sa smtno obolelim Bratislavom Dikićem: Nema dokaza, ali Rusi su umešani u izmišljeni državni udar | WebTribune\nHome U FOKUSU I SAD podgreva Milovu farsu sa smtno obolelim Bratislavom Dikićem: Nema dokaza, ali Rusi su umešani u izmišljeni državni udar\nI SAD podgreva Milovu farsu sa smtno obolelim Bratislavom Dikićem: Nema dokaza, ali Rusi su umešani u izmišljeni državni udar\nPosted date: новембар 21, 2016 In: U FOKUSU\nPotpredsednik Atlantskog saveta SAD Dejmon Vilson rekao je da su podaci iz istrage o pokušaju terorizma na izborni dan u Crnoj Gori “uznemirujući”.\nKako kaže, oni “govore o jakom i sumnjivom uticaju Rusije” u Crnoj Gori.\n“Rusija treba da nauči da je ‘igra završena’. To se ne radi NATO saveznicima, a Crna Gora postaje deo NATO saveza. Vidimo šta istraga pokazuje i zaista su uznemirujući znaci koji govore o jakom i sumnjivom uticaju Rusije ovde. To je indirektna intervencija u suverenoj državi”, rekao je u intervjuu “Pobjedi” potpredsednik Atlantskog saveta SAD.\nVilson je pre nekoliko dana boravio u poseti Crnoj Gori i susreo se s crnogorskim zvaničnicima.\nOn je za podgorički dnevnik, komentarišući pokušaj terorističkog napada, kazao da “postoji problem stranih boraca koji su se borili u Ukrajini i došli su u Crnu Goru”.\n“To je opasno, ali sam uveren da će crnogorski sistem obezbediti da bezbednosne snage pouzdano upravljaju ovakvim slučajevima i sprečavaju ih. Imate sudstvo, posebno tužilaštvo koje pomaže i koje je pokazalo šta zna. Pustimo da Crna Gora pokaže svetu kako rukovodi ovim procesom”, rekao je Vilson.\nCrnogorsko tužilaštvo osumnjičilo je 19 osoba za pokušaj terorizma na dan izbora 16. oktobar, a među njima su i dvojica “ruskih nacionalista” Eduard Vladimirovič Širkov i Vladimir Nikolajevič Popov, bivši šef Žandarmerije Srbije Bratislav Dikić, kao i Beograđanin Aleksandar Sinđelić koji je, kako se pretpostavlja, učestvovao na ratištu u Ukrajini na strani proruskih snaga.\nTužilaštvo je saopštilo da nema dokaza da je zvanična Moskva umešana u pokušaj terorizma u Crnoj Gori. Kremlj je kategorički demantovao bilo kakvu upletenost u događaje.\nPrema navodima Tužilaštva, postoje, međutim, dokazi da je u plan koji je predviđao zauzimanje Skupštine, hapšenje i likvidaciju premijera Mila Đukanovića umešan Demokratski front (DF), odnosno političar iz tog crnogorskog opozicionog saveza.\nDF takve navode odbacuje i optužuje Tužilaštvo i vlast da “montiraju proces” protiv tog saveza koji u poslednje vreme razvija bliske veze sa partijom Jedinstvena Rusija, Vladimira Putina, i protivnik je članstva zemlje u NATO.\nPUTIN: Situacija je blizu pucanja, svi koji nam prete biće na udaru naših raketnih sistema\nČudesna imunološka bomba: Ova pečurka leči i najteže bolesti\nLAZANSKI: Evo ko stoji iza Ugljaninovog poziva na otcepljenje Raške\nSINDIKAT: Ne reklamirajte radnike Srbije kao jeftinu radnu snagu …\nNe možete da spavate zbog vrućine? Evo rešenja!\nNA POGREŠNOM MESTU I U POGREŠNO VREME: Dolazi albanska oluja a on o promenjenoj slici Srbije i Vučiću mirotvorcu\nRUSI VUČIĆA PRITERALI UZA ZID: Ratni avioni na poklon, ali uz ovaj uslov, Vučić se plaši reakcije EU\nMešavina koja za kratko vreme leči dugotrajan kašalj i bronhitis\nPutinov nastup u Njujorku bio je dan uspostavljanja Rusije kao nove supersile\nŠta se dešava kada jedete 3 cela jajeta svaki dan? Bićete iznenađeni šta to čini vašem organizmu!\nToni Kartaluči: Sprečiti SAD da od Sirije stvore drugu Libiju


BONUS OD 10.000 DINARA SVE BLIŽI – Sindikat srpske policije\nBONUS OD 10.000 DINARA SVE BLIŽI\nNaslovna /Obaveštenja/BONUS OD 10.000 DINARA SVE BLIŽI\nPred poslanicima Narodne Skupštine Srbije ovih dana nalazi se i Predlog zakona o dopuni zakona o budžetu republike Srbije za 2017. godinu. Predviđeno je njegovo usvajanje po hitnom postupku sa skraćenim rokom za stupanje na snagu, narednog dana od dana objavljivanja u „Službenom glasniku Republike Srbije”. Članom 1. ovog zakona predloženo je da se, na osnovu odluke Vlade zaposlenima kod korisnika budžeta Republike Srbije, može vršiti isplata nagrada, odnosno bonusa.\nU Zakonu o budžetu Republike Srbije za 2017. godinu („Službeni glasnik RS”, broj 99/16), u članu 16. posle stava 2. dodaje se novi stav 3, koji glasi:\nKako je ranije već najavljeno i obrazloženo, od strane ministra Stefanovića i predsednika Vučića, zahvaljujući fiskalnom prostoru koji je kreiran merama fiskalne konsolidacije u prethodne tri godine, a u sklopu aranžmana sa Međunarodnim monetarnim fondom, stvorile su se mogućnosti da se na osnovu odluke Vlade zaposlenima kod korisnika sredstava budžeta Republike Srbije izvrši isplata jednokratnog iznosa.\nPodsećamo da je u članu 16. Zakona o budžetu za 2017. godinu postojala odredba „U 2017. godini ne mogu se isplaćivati zaposlenima kod korisnika budžetskih sredstava nagrade i bonusi koji prema međunarodnim kriterijumima predstavljaju nestandardne, odnosno netransparentne oblike nagrada i bonusa (isplate u jednakim mesečnim iznosima za sve zaposlene i sl.).“ kojom je ova vrsta bonusa za zaposlene praktično bila zabranjena a sada se ta prepreka otklanja.\nOvom izmenom zakona praktično je stvorena mogućnost i da MUP deci uzrasta do 15 godina svojih zaposlenih dodeli novogodišnje poklon-čestitke, kako je to inače predviđeno PKU za državne organe. Ali, jedina preostala prepreka može biti i presudna – novac. Prema nezvaničnim informacijama kojima SSP raspolaže, ministarstvo unutrašnjih poslova i ministar Stefanović lično, preduzimaju određene napore kako bi stvorili uslove da obraduju naše mališane, ali ne zavisi sve od njih.\nJoš jednom naglašavamo da nije potrebno da zaposleni podnose bilo kakve zahteve za ostvarivanje prava na poklon-čestitku! Ukoliko Vlada RS donese pozitivnu odluku, MUP će po službenoj dužnosti isplatiti novac svim zaposlenima koji ostvaruju pravo.\nDirekcija policije – konstruktivan sastanak sa rukovodstvom Žandarmerije\nDecembarski mesečni sastanak u Kabinetu


Aludirao na Iran - Netanjahu: Spriječiti terorističke države da dostignu nuklearnu sposobnost - Vijesti.me\n"IZRAEL U POTPUNOSTI PODRŽAVA TRAMPOVU ODLUKU"\nPremijer Izraela Benjamin Netanjahu ocijenio je da je odlučnost kakvu su pokazale SAD, Velika Britanija i Francuska, kažnjavajući sirijskog predsjednika Bašara al Asada zbog navodne upotrebe hemijskog oružja, potrebno pokazati u sprječavanju terorističkih država i organizacija da dostignu nuklearnu sposobnost.\nOn je na današnjoj sednici Vlade Izraela rekao da je to prenio britanskoj koleginici Terezi Mej u razgovoru u subotu uveče.\nNetanjahu je aludirao na Iran, navode izraelski mediji i podsjećaju da je predsjednik SAD Donald Tramp dao Francuskoj, Velikoj Britaniji i Njemačkoj rok do 12. maja da poprave nuklearni sporazum s Iranom, potpisan 2015. godine.\nAko se ne izmijeni na zadovoljavajući način, Tramp je upozorio da će se povući iz sporazuma.\nIzraelski lider je ponovio da njegova zemlja u potpunosti podržava Trampovu odluku da djeluje protiv upotrebe hemijskog oružja, dodavši da je pohvalila učešće Francuske i Velike Britanije u operaciji.\n"Važna je međunarodna poruka, koja je data napadom, da ne postoji tolerancija za upotrebu nekonvencionalnog oružja. Dodao sam da je potrebno da se ta politika primijeni i u sprječavanju terorističkih država i organizacija da pribave nuklearne sposobnosti", rekao je Netanjahu.\nOn je takođe upozorio da je Iran glavni izvor nestabilnosti u regionu i da Asad mora razumjeti da kada dopusti da se ta zemlja i njeni saveznici vojno učvrste u Siriji dovodi u opasnost Siriju i čitav region.\nCrnogorski 7 mjeseci i 1 nedelja\nbravo izraelci, satrite bagru teroristicku!\nRealist 7 mjeseci i 1 nedelja\nA ti si najveci terorista sto postoji na zemaljskoj kugli.Mada su ti kolege Iranci priblizno tu


Rezultat pretrage za pojam: Dragan Šutanovac\nŠabić: Prijava Vulina protiv samog sebe bila bi šlag na torti\nBEOGRAD - Ističe da ukoliko ministar nema suvisao odgovor odakle mu neobjavljeni tekst, onda se zaista otvara sumnja u nedozvoljeno presretanje komunikacije.\nBEOGRAD - Predsednik Demokratske stranke Dragan Šutanovac izjavio je da će DS imati svog kandidata za gradonačelnika Beograda kao i da "ne postoji verovatnoća" da će podržati bilo koga drugog.\nTajni sastanak Đilasa i Šutanovca o izborima\nBEOGRAD - I Đilas i Šutanovac potvrdili su za "Blic" da su se videli i razgovarali, ali nisu želeli da otkrivaju detalje susreta.\nBEOGRAD - Šutanovac je naveo da ne želi da učestvuje u "manipulisanju evropskim vrednostima" u trenutku kada EU ima najnižu podršku gradjana od 2000. godine.\nŠutanovac: Nije opcija da DS stane iza nekoga na izborima\nBEOGRAD - Lider Demokratske stranke Dragan Šutanovac izjavio je da "ne postoji opcija da DS stoji iza nekoga" na predstojećim beogradskim izborima, već samo uz stranke koje ne sarađuju sa Srpskom naprednom strankom.\nŠutanovac: Nikakva saradnja DS i SNS nije u planu niti će biti\nBEOGRAD - Kako je naveo, pošto ne mogu da govore u Skupštini Srbije, a mediji su gotovo svi zatvoreni, DS će krenuti među građane.\nJanković obustavlja planove o saradnji sa DS\nBEOGRAD - Pokret slobodnih građana saopštio je da obustavlja planove o izbornoj saradnji sa Demokratskom strankom zbog toga što je predsednik DS Dragan Šutanovac, javno ponudio Vučiću saradnju na izmenama Ustava.\nŠutanovac: Sa Đilasom se dugo nisam video\nBEOGRAD - "Pokret Saše Jankovića treba da se formira, da definiše jasnu politiku i da ponudi rešenja za probleme građana. Onda ćemo onda videti da li smo konkurenti ili možemo da pravimo sinergiju."\nŠutanovac: Bez podrške DS kandidat opozicije nema šanse na predsedničkim izborima\nBEOGRAD - "Sve vreme apelujem na sve političke učesnike koji žele promene nabolje u našoj zemlji da podržimo zajedničkog kandidata."\nBEOGRAD - "Mi ćemo dati svoj maksimalni doprinos da imamo jednog kandidata, naglašavam, proevropskog dela opozicije. Za nas su proevropske vrednosti osnova svake kandidature", rekao je Šutanovac.\nI Srboljub Antić među kandidatima za lidera DS-a\nBEOGRAD - Antić je predstavio osnove svog programa, istakavši da želi da povede stranku "u pravcu povratka poverenja i ozbiljnih reformi" kako bi ona postala "motor modernizacije Srbije".\nPajtić i Šutanovac poraženi na sednici Glavnog odbora DS\nBEOGRAD - Bojan Pajtić i Dragan Šutanovac poraženi su na sednici Glavnog odbora DS. Nakon pritiska članova, oni su prihvatili da se stranački izbori, umesto 10. jula održe 24 septembra.\nJešić: Ni Pajtić ni Šutanovac ne mogu da reformišu DS\nBEOGRAD - Potpredsednik DS Goran Ješić protivi se odluci da unutarstranački izbori budu održani 10. jula i smatra je kršenjem Statuta DS.\nGašić razrešen dužnosti ministra odbrane\nBEOGRAD - Parlament je večeras doneo odluku o razrešenju ministra Gašića. Glasali su i poslanici vladajuće većine i opozicije.\nPoslanici vladajuće koalicije napustili skupštinu\nBEOGRAD - Razlog za to je tvit poslanika Dragana Šutanovcda kojim je uvredio predsednicu skupštine Maju Gojković.\nBEOGRAD - "Koliko je ljudi Balša Božović primio u svoju kuću, koja nije mala... Koliko ljudi je primio gospodin Šutanovac?", rekao je Babić.\nBEOGRAD - Rekao da ga ne interesuju komentari Dragana Šutanovca, koji je, kako tvrdi, sa Balšom Božovićem, Slobodanom Milosavljevićem i "jednom galerijom likova" gotovo uništio DS.\nPRIJE 482935 MIN\nPRIJE 1247733 MIN\nPRIJE 1505008 MIN\nPRIJE 1508363 MIN\nPRIJE 1607580 MIN\nPRIJE 1608433 MIN\nPRIJE 1629032 MIN\nPRIJE 1629314 MIN\nPRIJE 1633253 MIN\nPRIJE 1675400 MIN\nPRIJE 1730791 MIN\nPRIJE 1778681 MIN\nPRIJE 1803155 MIN\nPRIJE 1813226 MIN\nPRIJE 1959148 MIN\nPRIJE 2120285 MIN\nPRIJE 2139821 MIN\nPRIJE 2342077 MIN\nPRIJE 2442340 MIN\nPRIJE 2445596 MIN\nPRIJE 2606361 MIN\nPRIJE 2606581 MIN\nPRIJE 2890351 MIN\nPRIJE 2953447 MIN


Karla del Ponte: EU da ne potpiše sporazum sa Srbijom bez Mladića\nHaška tužiteljka Karla del Ponte zatražila je danas da Evropska unija ne potpiše Sporazum o stabilizaciji i pridruživanju sa Srbijom "sve dok odbegli optuženici Haškog suda, a posebno Ratko Mladić, ne budu uhapšeni".\nKarla del Ponte je na skupu "Balkanska raskršća" iznela tvrdnju da je Mladić u Srbiji, rekavši da to "mi znamo", kao i da "to potvrdju dokazi pikupljeni od nacionalnih vlasti". Haška tužiteljka je predočila da je EU i dosad bila najbolja poluga da se zapadnobalkanske zemlje privole da saradjuju s Haškim sudom, time što je to bilo postavljeno kao uslov za pridruživanje EU.\n"Ono što je važno", podvukla je Karla del Ponte, "jeste da Mladić stigne sada u Hag, i to u januaru ili februaru, ali svakako pre potpisa. Jer ako tu polugu izgubimo, to se nikada neće dogoditi".\nKarla del Ponte je dodala da ne zna da li sada postoje neke samo "tehničke teškoće" za hapšenje Mladića, dodavši da su srpske vlasti nastojale da obezbede "prinudnu dobrovoljnu predaju" kao što je to bio slučaj sa 17 optuženih tokom 2005. i 2006. Ali, to u slučaju Mladića nije uspelo, rekla je haška tužiteljka, naglasivši da Haški sud ne sme 2010. prestati da radi a da pre toga ne budu uhapšeni Radovan Karadžić i Mladić, kao "najodgovorniji za genocid i Srebrenicu".\nGlavna tužiteljka tribunala u Hagu je ukazala i da "smo saglasni s tim da na srpskoj strani postoji rešenost da se u punoj meri saradjuje". "Ali je krajnje važno da nam Evropska unija pomogne da se ta potpuna saradnja izdejstvuje", dodala je.


Tanjug 12. jula 2019. 13:00\nMOSTAR – Gašenje mostarskog Aluminija odražava se kako na privredu BiH tako i u Hrvatskoj, piše Poslovni dnevnik koji ističe primer luke u Pločama.\nLuka Ploče navodi da ih je u četvrtak mostarska fabrika obavestila da nije više u mogućnosti da ispunjava svoje ugovorne obaveze.\nUkupna količina robe pretovarene prošle godine u luci, a koja je vezana za Aluminij, iznosila je 233 hiljade tona, rekli su u luci u Pločama.\nPo 44 odsto udela u kompaniji imaju Federacija BiH i radnici, dok je Hrvatska suvlasnik s 12 odsto udela, navodi Poslovni dnevnik.\nPredsednica Hrvatske Kolinda Grabar-Kitarović oglasila se povodom situacije u mostarskom Aluminiju i zatražila hitno izjašnjavanje hrvatske vlade, prenela je Hina.\nOna je rekla da je zabrinuta za sudbinu i egzistenciju radnika i da ih čvrsto podržava u zahtevu za rasvetljavanje svih činjenica koje su dovele do ove situacije.\n„Želim verovati da je Republika Hrvatska kao suvlasnik Aluminija napravila sve u cilju zaštite nacionalnih interesa i interesa radnika o čemu sam zatražila hitno izjašnjavanje Vlade Hrvatske“, rekla je Grabar-Kitarović.\nU četvrtak je na sastanku radnika, predstavnika Sindikata, Nadzornog odora i Uprave Aluminija s predsednikom HDZ BiH Draganom Čovićem i federalnom ministarkom finansija Jelkom Milićević zaključeno, između ostalog, da mostarska fabrika ne ide u stečaj dok se ne sagledaju sve mogućnosti pokretanja proizvodnje ili jednog njenog dela, prenosi Fena.\nZbog visokih cena električne energije, Aluminij nekoliko poslednjih godina posluje s gubitkom.\nUkupni dug kompanije iznosi oko 200 miliona evra, a prema poslednjim podacima, Aluminijev dug za električnu energiju s 30. junom ove godine iznosi blizu 150 miliona evra.\nUžice prodaje tri placa u bivšoj kasarni za 819.000 evra\nGebrüder Weiss – 15 godina uspešnog poslovanja u Srbiji\nNastavlja se trka za Folsvagen, priključila se i BiH\nEr Srbija zapošljava, traži kabinsko osoblje\nFly Montenegro Travelu nagrada „Marko Polo“\nHandelsbanken otpušta 800 ljudi, odlazi iz Azije i Nemačke


Uragan Wilma prisilio na evakuaciju desetine hiljada ljudi - Kozarac.ba\nVlasti na poluostrvu Jukatanu u Meksiku evakuirale su desetine hiljada ljudi iz priobalnog pojasa pred očekivani udar uragana Wilma. Među evakuiranim oblastima su i turistička odmarališta Cancun i Cozumel, javio je BBC. Uragan Wilma je u jednom trenutku bio klasifikovan kao jedan od najjačih olujnih zračnih vrtloga zabilježen u historiji.\nUragan je sada nešto slabiji, ali vjetar koji nosi još uvijek dostiže udare od dvjesto kilometara na sat. Osim u Meksiku, vanredne mjere su naređene na Kubi i američkoj saveznoj državi Floridi. Guverner Floride Jeb Bush proglasio je vanredno stanje – što tamošnjim vlastima omogućava da angažuju pripadnike Nacionalne garde i narede evakuaciju stanovništva.\nJake kiše i odroni zemljišta koje je izazvao uragan Wilma do sada su odnijele najmanje trinaest života u oblasti Kariba, a najveći broj žrtava zabilježen je u Haitiju. Od jučer je širom Meksika, Kube i južne Floride evakuirano više stotina hiljada ljudi.\nPrema najnovijim informacijama, urgan Wilma je klasifikovan u kategoriju četiri na skali na kojoj broj pet predstavlja maksimum. Prema vijestima iz Havane, Wilma se kreće ka Jukatanskom moreuzu, između Kube i Meksika. Oekuje se da se oluja veoma približi ili čak pogodi poluotok Jukatan u Meksiku.\nKako je oblast značajan turistički centar, aerodrom u Kankunu pretrpan je hiljadama ljudi iz okolnih ljetovališta koji pokušavaju da se ukrcaju na neki od posljednjih aviona.\nLokalne pripreme za dolazak uragana dodatno ometaju različite informacije kompjuterskih vremenskih prognoza o tome gdje se uragan nalazi.\nNaime, većina prognozira kretanje uragana kroz Jukatanski moreuz, a potom sjeveroistočno preko Meksičkog zaliva prema obali južne Floride, gdje bi trebalo da stigne za vikend. Međutim, neke kompjuterske prognoze vremena predviđaju drugačije kretanje uragana – u pravcu južno od Kube. Zbog takvih informacija predstavnici civilne odbrane Kube evakuirali su 100.000 ljudi.


Izbori u Podgorici, nema sumnje, biće najznačajniji politički događaj u Crnoj Gori, nakon kojeg će mnoge stvari biti jasnije. DPS je svjestan da imaju minus 30.000 glasova, te da je sama koalicija Za budućnost Crne Gore, bez ostalih partija, osvojila u Glavnom gradu na parlamentarnim izborima, gotovo identičan broj glasova kao Demokratska partija socijalista. Upravo zbog toga, u ovoj političkoj partiji su krenuli sa pričom o odvajanju Zete od Podgorice, kako bi pokušali da spriječe kandidaturu jednog od lidera DF-a Milana Kneževića za gradonačelnika.\nTizer: Izbori u Podgorici, nema sumnje, biće najznačajniji politički događaj u Crnoj Gori, nakon kojeg će mnoge stvari biti jasnije. DPS je svjestan da imaju minus 30.000 glasova, te da je sama koalicija Za budućnost Crne Gore, bez ostalih partija, osvojila u Glavnom gradu na parlamentarnim izborima, gotovo identičan broj glasova kao Demokratska partija socijalista. Upravo zbog toga, u ovoj političkoj partiji su krenuli sa pričom o odvajanju Zete od Podgorice, kako bi pokušali da spriječe kandidaturu jednog od lidera DF-a Milana Kneževića za gradonačelnika.\n22.05.2022 - 11:58 | .\nDPS do sada nije želio ni da pomisli da odvaja Zetu od Podgorice, pa se opravdano postavlja pitanje zašto pokreću ovu priču ako već imaju jasan stav o tome?\nI više je nego jasno, a to pokazuje i istraživanje u koje je DPS imao uvid, da u Zeti konstantno raste podrška Kneževiću, dok istovremeno opada njihovom funkcioneru Slavoljubu Miju Stijepoviću, koji je glavni akter afere "Koverta".\n"Devet katastarskih parcela obuhvataju industrijsku zonu oko KAP-a, aerodrom Golubovci, značajan dio Skadarskog jezera i Plantaža. Ukoliko budu prihvaćeni amandmani za ovih devet katastarkih opština to znači da će Zeti pripasti i dio Dajbaba i Zabjela. Neću se kandidovati za gradonačelnika Podgorice, neka Zeti vrate sve što joj je oduzeto i neka zakon bude donesen posle 23. oktobra", kazao je Knežević.\nNa potezu su DPS, URA i SNP…\nTagovi: Podgorica, GP URA, Milan Knežević, izbori, Demokratska partija socijalista DPS, Socijalistička narodna partija SNP\nMeđu vatrogascima prvi put i jedna žena\nSlužba zaštite i spasavanja Podgorice od ove požarne sezone ojačana je sa 20 novih ljudi, a među njima je prvi put i jedna žena. Kako je za Portal RTCG kazao načelnik Službe Goran Janković posebno su ponosni na činjenicu da se za rad u Službi prijavila i jedna pripadnica ljepšeg pola, koja je uspješno završila osnovnu obuku i pokazala veliku motivaciju i želju za usavršavanjem.


Ruski izaslanik očekuje da talibani ne zaprete Centralnoj Aziji\nBeta 14. jula 2021. 22:45\nMoskva očekuje da avganistanski pobunjenici – talibani ispune svoje obećanje i ne zaprete Rusiji ili njenim saveznicima u Centralnoj Aziji, rekao je izaslanik Kremlja za Avganistan u intervjuu objavljenom u sredu.\nZamir Kabulov, koji se prošle nedelje sastao sa talibanskom delegacijom koja je posetila Moskvu, izrazio je uverenje da će se talibani usredsrediti na obezbeđivanje svojih dobitaka u Avganistanu i da neće pokušavati da izazivaju susdne zemlje.\n„Posetili su Moskvu da bi dali garancije u ime vrhovnog rukovodstva Talibana da teritorija Avganistana neće biti upotrebljena protiv interesa trećih zemalja“, rekao je Kabulov u intervjuu državnoj novinskoj agenciji RIA-Novosti. Rekao je da je ranije dobio slična uveravanja Mule Abdula Ganija Baradara, suosnivača talibana.\nFokus Talibana na borbu protiv grupe Islamska država je i u interesu Rusije, rekao je Kabulov: „Talibani se bore protiv Islamske države, i talibanski dobici nagrizaju temelj za bilo kakve napade i IS u Centralnoj Aziji“.\nTalibani su prošle nedelje tvrdili da kontrolišu 85 odsto teritorije Avganistana pošto su brzo iskoristili povlačenje američkih trupa koje bi trebalo da se završi 31. avgusta. Ranije ovog meseca, talibansko napredovanje je primoralo stotine avganistanskih vojnika da beže preko granica u Tadžikistan.\nKabulov je rekao da su avganistanske trupe u povlačenju pucale na talibanske borce pošto su prešle u Tadžikistan, ali da talibani nisu uzvratili vatru.\nRuski diplomata je rekao i da ne očekuje da će Talibani zauzeti čitav Avganistan.\n„Oni mogu preuzeti kontrolu nad nekoliko provincija… ali im to ne bi omogućilo da postanu svemoćni vladari Avganistana“, rekao je Kabulov.\nIzaslanik Kremlja je priznao da grupa Islamska država i druge borbene grupe u Avganistanu mogu predstavljati pretnju ruskim saveznicima u Centralnoj Aziji severno od Avganistana. Rekao je da će Rusija sarađivati sa zemljama Centralne Azije u koordinaciji povećanja njihove bezbednosti i čvršće zaštite granica.\n„To bi bio najupečatljiviji signal bilo kojim snagama protiv zadiranja u našu bezbednost“, rekao je Kabulov koji treba da učestvuje na međunarodnoj konferenciji o bezbednosti u Taškentu, u Uzbekistanu, koja počinje u četvrtak.\nOn predvidja da će u Avganistanu narednih meseci biti intenzivne borbe dok avganistanska vlada, talibani i druge grupe „ne budu spremni za suštinske i plodonosne pregovore“.\n„Obe strane su se predugo pripremale za borbu, a pre no što potroše municiju, teško je bilo šta očekivati“, rekao je ruski diplomata. „Borbe će se nastaviti još nekoliko meseci pre no što se uspostavi nova vojno-politička ravnoteža“.\nKabulov je rekao da je Rusija razgovarala sa svim uključenim stranama da ih podstakne na pregovore o političkom rešenju.\nMoskva koja je deset godina ratovala u Avganistanu, što se završilo povlačenjem sovjetskih trupa 1989. godine, vratila se kao diplomatski posrednik, uz kontakt sa zavađenim avganistanskim frakcijama i kao domaćin nekoliko rundi njihovih pregovora.\nIako je kritikovao rezultate američke misije u Avganistanu, Kabulov je naglasio da Moskva i Vašington imaju zajedničke interese u Avganistanu i blisko sarađuju na stabilizovanju te zemlje.\n„To je gotovo jedino polje na kojem plodno sarađujemo sa Amerikancima“, rekao je izaslanik.\nRusija je ipak upozorila Sjedinjene Države da ne raspoređuju svoje trupe u bivšim sovjetskim zemljama Centralne Azije posle svog povlačenja iz Avganistana.


Web stranica Vlade TK - Delegacija Vlade TK prisustvovala otvaranju Ljetnog univerziteta Tuzla '19.\nDelegacija Vlade TK prisustvovala otvaranju Ljetnog univerziteta Tuzla '19.\nDelegacija Vlade Tuzlanskog kantona na čelu sa premijerom Jakubom Suljkanovićem prisustvovala je svečanosti otvaranja 24. Ljetnog univerziteta. Ova već tradicionalna manifestacija Univerziteta u Tuzli trajat će narednih pet dana i u akademskoj saradnji stručnjaka i naučnika iz različitih polja nauke okupiti brojne profesore i studente iz zemlje i inostranstva.\nPrema riječima premijera Suljkanovića: "Uspjeh Ljetnog univerziteta je i u tome da okuplja studente i profesore sa svih BH univerziteta, regije, ali i cijelog svijeta, što se reflektuje u pozitivnom razvoju koji se odvija u BiH." Tokom svog uvodnog obraćanja premijer Suljkanović je izrazio zahvalnost Univerzitetu u Tuzli, njegovom rukovodstvu, ali i svim sudionicima ovog programa koji za cilj ima razmjenu informacija i akumulaciju znanja, promociju kulturne razmjene i akademske izvrsnosti.\nOvogodišnja centralna tema je "Univerzitet i promocija različitosti (identiteta)" koja će okupiti brojne stručnjake i studente iz zemlje i regiona.\nRektorica Univerziteta u Tuzli Nermina Hadžigrahić ovom je prilikom još jednom ukazala na činjenicu: „da na Univerzitetu u Tuzli studiraju ljudi ne samo različitih etničkih pripadnosti, nego i različitih socijalnih kategorija, religijskih zajednica, također tzv. netradicionalni studenti sa različitim socijalnim potrebama, studenti sa posebnim potrebama i tako dalje. Sve navedeno je upravo naša snaga po kojoj je poznat ne samo Univerzitet u Tuzli, nego i naš grad i Tuzlanski kanton, kazala je Hadžigrahić.\nNakon svečanosti otvaranja koju su uveličali hor i solisti Muzičke škole „Čestmir Mirko Dušek" Tuzla održana je i tribina "Povelja Kulina bana: 1189 – 2019".


Mihajlović: Kriminalcima nema mesta u SNS\nPredsedništvo SNS raspravljaće danas popodne o „aktuelnoj političkoj situaciji“, posebno imajući u vidu napade na stranku i na njenog predsednika Aleksandra Vučića, najavila je potpredsednik stranke Zorana Mihajlović i dodala da ljudima koji su povezani s kriminalcima „nema mesta u SNS“.\nUpitana da prokomentariše napade iz kabineta predsednika Tomislava Nikolića na predsednika SNS Vučića, Mihajlović je rekla:\n„Naš stav je da, nevezano odakle napadi dolazili, onima koji sarađuju sa kriminalcima nema mesta u SNS. Postoje procedure i načini kako će se to rešavati, i mi ćemo o tome razgovarati“, poručila je Mihajlović.\nVažno je, dodala je Mihajlović, da SNS nema razloga da bilo šta trpi, niti unutar stranke, niti van nje.\n„Mi smo stranka koja je otvoreno krenula u promene i ne postoji nijedan razlog zbog koga bismo trpeli ponašanje bilo koga ko radi protiv stranke“, poručila je ona.\n„Čim se zalažete za bilo kakve promene, a posebno ako se promena odnosi na borbu protiv krimninala i korupcije, onda su ti napadi uvek veliki“, rekla je Mihajlovićeva.\nOna nije isključila mogućnost da tema sednice budu i unutarstranački izbori, kako su najavili pojedini mediji, ali je naglasila da o tome još nije bilo razgovora.\n„Naše sednice Predsedništva su uvek burne, i pretpostavljam da će se o svemu razgovarati“, rekla je Mihajlović i ponovo naglasila da „oni koji rade sa kriminalcima neće biti deo SNS“.\nBEOGRAD – Predsedništvo SNS raspravljaće danas popodne o „aktuelnoj političkoj situaciji“, posebno imajući u vidu napade na stranku i na njenog predsednika Aleksandra Vučića, najavila je potpredsednik stranke Zorana Mihajlović i dodala da ljudima koji su povezani s kriminalcima „nema mesta u SNS“.\nOčekujem da će biti pročešljana sva pitanja\nMinistarka energetike Zorana Mihajlović ponovila je danas da svi ministri moraju da se ponašaju u skladu sa politikom vlade, te da očekuje da nadležni „pročešljaju“ dokumentaciju po pitanuju slučaja pripadnika vlade, koji se ne ponaša s tim u skladu, a na koji je ona ukazala pre nekoliko dana.\n„Ja sam kao ministar i član vlade ukazala na problem. Oni koji time treba da se bave, a verujem da se bave, jer dobijaju takve vrste telegrama, pretpostavljam da će pročešljati sve to“, rekla je Mihajlović na konferencij za novinare u Vladi Srbije.\nOna je istakla da nije ukazala na to ni zbog političkih poena, nego je htela, kako je rekla, da „probudi“ ljude i da „podigne“ naše političare i funkcionere, jer niko ne može da privatizuje svoju državnu funkciju.\nMihajlović je rekla da smatra da je postigla taj cilj, istakavši da je važno da svi treba da počnu da se drugačije ponašaju. Naša je zakonska obaveza da te telegrame čitamo, rekla je ona i precizirala da to čitaju samo ministri i premijer.\n„To je nešto što u zatvorenoj koverti vraćamo u Ministarvo spoljnih poslova“, rekla je Mihajlović.


OTVORENI SAJMOVI TURIZMA, VINA I UGOSTITELJSTVA - LookerWeekly.com magazin\n· 21/02/2019 ·3 min read\nU Beogradu je danas počeo 41. Međunarodni beogradski sajam turizma, apotpredsednik Vlade i ministar trgovine, turizma i telekomunikacija Rasim Ljajićkaže da je Srbija u 2018. ostvarila 1,5 milijardi dolara čistog deviznog priliva od turizma, a da je za ovu godinu postavljen cilj od 1,7 milijardi dolara.\nMinistarka turizma Bugarske Nikolina Angelkovarekla je da je turizma velika šansa za poslovnu saradnju među zemljama i za razvoj ekonomije.\nIstovremeno sa 41. Međunarodnim beogradskim sajmom turizma održavaju se i10. Međunarodni sajam vina BeoWine,15. Međunarodni sajam hotelsko-ugostiteljske opreme HORECA-OPREMAi 15. Sajam suvenira “Vidi Srbiju“.\nKo su heroji današnjoj deci?


Micić ponovo dominira Evroligom /video/ - 09.01.2021, Sputnik Srbija\nMicić ponovo dominira Evroligom /video/\nVasilije Micić, plejmejker Anadolu Efesa, nalazi se u fantastičnoj formi u proteklih mesec dana. 09.01.2021, Sputnik Srbija\nsport, košarka, vasilije micić\n© AFP 2021 / JEAN-PHILIPPE KSIAZEKSrpski košarkaš Vasilije Micić\nVasilije Micić, plejmejker Anadolu Efesa, nalazi se u fantastičnoj formi u proteklih mesec dana.\nSrpski košarkaš prethodne godine bio je jedan od najboljih igrača elitnog evropskog takmičenja i zajedno sa Efesom dominirao je ligom.\nPandemije virusa korona zaustavila je Evroligu, te nismo dobili odgovor na pitanje ko će biti šampion sezone 2019/2020.\nOve godine Efes nije startovao silovito kao što je to bio slučaj u 2019, pa ni Micić nije bio konstantan u prvih desetak utakmica.\nTurska ekipa bila je i oslabljena i neigranjem Larkina, a kada se vratio bilo mu je potrebno vremena da uđe u ritam, te se iz svega donosi zaključak da je prvi deo sezone bio veoma turbulentan za izabranike Ergina Atamana.\nIpak, u poslednjih nekoliko dana čini se da se Efes diže i da ponovo hvata onaj prepoznatljiv ritam. Velike zasluge za to idu Vasiliju Miciću koji na prethodna dva meča prosečno beleži 25 poena.\nSrpski košarkaš bio je dvocifren u Evroligi na prošlih šest utakmica, a posebno je briljirao u poslednjem protiv ASVEL-a.\nMicić je u petak predvodio ekipu do pobede u Francuskoj sa 23 poena, dva skoka, devet asistencija i pet ukradenih lopti – indeks 35.\nBivšem košarkašu, između ostalog, Crvene zvezde za malo će izmaći nagrada MVP-ija kola pošto je Žofri Lovernj odigrao utakmicu karijere protiv Himkija.\nMicić u poslednjih šest mečeca Evrolige prosečno beleži 17,6 poena, pet asistencija, četiri skoka i nešto više od jedne ukradene po meču.\nRaduje sjajna forma Vase i ukoliko nastavi u istom ritmu Efes će ponovo biti među najboljim timovima Evrolige.


- Objašnjenje je bilo da su dosadašnje mere dovoljne i da jednostavno zbog toga ne treba ništa raditi. To su objašnjenja. Mora da se shvati da medicinski deo Kriznog štaba i dalje ostaje pri tome da je jedna od mininuma mera uvođenje 24-časovne propusnice mera koja rešava mnogo toga, o čemu još nije bilo reči. Juče nije bilo reči ni o skijalištima, niti o Novoj godini, a upravo to je ono zbog čega smatramo da je 24-časovna kovid propusnica nešto o čemu krajnje ozbiljno treba da se razmišlja - rekao je Kon u gostovanju na TV K1.\n- Argumenti koji su došli od prosvetnih radnika, pa i Ministarstva prosvete, su bili dovoljno jaki da shvatimo koliki je to problem za njih. S druge strane ostaje činjenica da će naši ljudi da dolaze u vreme praznika i daće doneti virus. Ne znamo da li će to biti omikron, ne prizivamo ga, ali je i to moguće i eventualno virus gripa koji se pojavljuje - rekao je Kon.\n- Očekunje se, na osnovu preliminarnih izjava iz Izraela, recimo, da je imunizacija koja je sprovedena dovoljna i za omikron. S druge strane imate izjave da će vakcina biti 20 do 30 odsto manje efektivna, ali da će da bude efektivna. Prema tome, još su to samo utisci i još ne možemo da kažemo šta se očekuje. U Južnoj Africi došlo je do ubrzanja prenošenja i relativno brze dominacije virusa, ali niko ne kaže da je teža klinička slika, ili teža slika uopšte - istakao je, piše "Mondo".


Porezna uprava: Javni poziv notarima u Federaciji BiH - NORMALA.ba\nS tim u vezi, Porezna uprava Federacije BiH ukazuje na odredbu člana 31. stav 1. Zakona o Poreznoj upravi Federacije BiH kojim je propisana odgovornost lica koje kupi ili primi na poklon imovinu (primalac) drugog lica (prenosica) za porezne obaveze prenosioca, ako je znalo ili imalo razlog da zna da je prenositelj ovu imovinu prenio na primaoca u cilju izbjegavanja plaćanja porezne obaveze.\nTakođer stavom 1. i 3. člana 18. Zakona o finansijskom poslovanju (,,Službene novine Federacije BiH’’, broj: 48/16) je propisano postupanje poduzetnika (pravnih lica koji samostalno obavljaju djelatnost proizvodnje i prodaje proizvoda i vrše usluge na tržištu radi sticanja dobiti u skladu sa propisom o privrednim društvima i fizičko lice koje samostalno obavlja privrednu djelatnost u skladu sa propisom o obrtu i srodnim djelatnostima) u uslovima nelikvidnosti, odnosno da poduzetnik u stanju nelikvidnosti ne smije obavljati nikakva plaćanja osim onih koja su nužna za redovno poslovanje niti smije poduzimati radnje koje bi za posljedicu imale oštećenje ili dovođenje povjerilaca u neravnopravan položaj, a što podrazumjeva: preusmjeravanje novčanih i finansijskih tokova na druga lica, davanje zajma, isplaćivanje akontacije dobiti ili dobiti, isplaćivanje dividende, obavljanje prijenosa prava na treća lica, naročito na povezana društva, nabavka putničkih automobila i rezervnih dijelova za takva prijevozna sredstva, izdaci za poslovne zabave i smještaj i izdaci obveznika za reprezentaciju.\nPored toga, članom 55. stavom 1. Zakona o porezu na dobit (“Službene novine Federacije BiH’’, broj: 15/16) je propisano da obveznik ne može vršiti isplate iz dobiti ukoliko na dan isplate ima neizmirenih obaveza na osnovu direktnih poreza i/ili doprinosa ili obaveza prema zaposlenicima sa osnova prihoda od nesamostalne djelatnosti. Stavom 2. istog člana je propisano da obveznik ne može davati pozajmice ili vršiti prijenos imovine na druga pravna lica ukoliko ima neizmirenih obaveza na osnovu plaćanja javnih prihoda ili obaveza prema zaposlenicima sa osnova prihoda od nesamostalne djelatnosti.\nPorezna uprava Federacije BiH poziva službu notara da u cilju efikasnije provedbe navedenih zakona, prilikom sačinjavnja kupoprodajnih ugovora vode računa o naprijed navedenom i na taj način zaključenjem ugovora izbjegnu rizik nepoštivanja zakona, odnosno da zatraži uvjerenje o izmirenim poreznim obavezama.\n← Na moru se u narednih 20 godina otvara 8 miliona radnih mjesta\nInteres Njemačke za bh. medicinare i dalje aktuelan →\nPoznata čokoladica izgubila bitku u Evropskom sudu\n26.07.2018 normala Komentari isključeni za Poznata čokoladica izgubila bitku u Evropskom sudu\n15.10.2018 normala Komentari isključeni za Kina: Rekordan suficit u trgovini sa SAD\nPoljske kompanije u Banja Luci traže partnere\n28.08.2018 normala Komentari isključeni za Poljske kompanije u Banja Luci traže partnere


#WakeUpCall: Svi moramo biti deo rešenja! - Marketing Mreža\nMarketing mreža iz dana u dan prati situaciju u državi u vezi sa širenjem virusa COVID-19. Tim povodom pokrenuli smo kampanju #WakeUpCall i uz nesebičnu podršku kompanija-donatora obezbedili prehrambene pakete za samohrane roditelje, porodice bez osnovnih primanja i beskućnike, koje naši volonteri svakoga dana distribuiraju najugroženijima. Jedna od kompanija koja se uključila i podržala akciju je Mlekara Šabac A.D., a naša sagovornica ovoga puta bila je Maja Bađin Georgijević, menadžer korporativnih komunikacija.\nPandemija COVID-19, predstavlja ozbiljnu i dugoročnu pretnju po zdravlje i život svih, bez razlike. Upravo takva situacija učinila je da većina ljudi širom sveta shvati i pokaže da su solidarnost i istrajnost ključni u borbi protiv ovog virusa. Pojedinci, organizacije ili kompanije – svi moramo biti deo rešenja, kako bismo osigurali da zajednice u kojima živimo i radimo opstanu i izađu iz ove krizne situacije sa posledicama koje neće biti društveno ili ekonomski katastrofalne. Život i privreda ne smeju stati, zbog čega njeni snažniji delovi treba da budu oslonac i sigurnost ugroženijima. Sada se, na delu, može videti da li je društvena odgovornost zaista stub poslovanja kompanije i organizacije, ili je to samo deo vrednosti o kojima se priča.\nDanas, kao i decenijama unazad pitanje društvene odgovornosti u Mlekari Šabac predstavlja ne samo obavezu, već i primer dobre tradicije. Smatrali smo da treba reagovati odmah po proglašenju vanrednog stanja i ne čekati poziv, tako da je #WakeUpCall nešto što je došlo kada smo mi već uveliko organizovali pomoć onima kojima je u tom trenutku bila potrebna. Za nas društvena odgovornost ne sme biti slovo na papiru ili trend, već svest o dužnosti da pomognemo. Samim tim, kako je to stvarni stub našeg poslovanja, nismo imali dilemu da odmah po proglašenju vanredne situacije treba da pružimo pomoć gde je bila potrebna, ali i da se odazovemo na poziv poput inicijative Marketing mreže.\nZa Mlekaru Šabac, za sve nas koji tu radimo i stvaramo, društvena odgovornost je redovna aktivnost i tako će ostati i po prestanku direktne opasnosti od pandemije COVID-19. Verujemo i nadamo se da i mnoge druge kompanije na sličan način shvataju društvenu odgovornost. Suština svakako ostaje u razumevanju da su solidarnost i briga o drugima put ka održivoj budućnosti, i to važi za sve nas.\nZašto kompanije ne smeju da stanu sa komunikacijom sa potrošačima i koje su potencijalne posledice ne-komunikacije u ovom trenutku?\nSve vrste komunikacija su izuzetno važne inače, ali do posebnog izražaja dolaze upravo u ovakvim vremenima globalne krize koja pogađa sve. Sa jedne strane, od izuzetnog značaja je interna komunikacija sa zaposlenima – jer je neophodno uveriti ih da će biti sigurni i zaštićeni od svojih poslodavaca u kriznim situacijama. Sa druge, neophodna je i spoljna komunikacija sa svim javnostima od značaja, sa jasnim slanjem poruke da je kompanija tu, da je i dalje deo iste zajednice i da će kao suštinski član te zajednice dati sve od sebe da pokaže svoju solidarnost. To je osnova, a sve ostale poruke se vezuju za to.\nMoguće posledice nekomunikacije ili slabe i neadekvatne komunikacije, u ovakvim vremenima mogu biti dalekosežne i potencijalno štetne za dalji rad kompanija. U suštini sve se svodi na pitanje kakvu poruku šaljete? Ako poruke nema ili je nejasna, kompanija na taj način rizikuje da izgleda kao da sebe ne vidi jasno kao člana zajednice u kojoj posluje. Vreme obično pokaže koliko ozbiljne mogu biti posledice nesnalaženja u kriznim komunikacijama.\nTo zavisi kako ko na marketinške budžete gleda u ovoj situaciji. Na primer, mi u Mlekari Šabac smo odlučili da sredstva iz budžeta koja su bila namenjena za promociju novih voćnih jogurta, u celosti preusmerimo na naše društveno-odgovorne aktivnosti. Samo tu je u pitanju 100.000 evra – sredstva, koja smo preusmerili u svrhu pomoći onima kojima je sada pomoć najpotrebnija. Tako smo dostavili pomoć zaposlenima u institutu Torlak, zaposlenima u KCS – Klinici za infektivne i tropske bolesti, zaposlenima u bolnici Šabac, Vojsci Srbije, penzionerima Mlekare Šabac, beogradskim penzionerima preko Banke hrane, Marketing mreži za dalju distribuciju ugroženima itd.\nIako je FMCG industrija odložila svoje kampanje, jer u ovo doba godine većina poziva na aktivaciju van domova, činjenica je i da je online situacija značajno drugačija, jer upravo tamo ljudi tragaju za sadržajima koji će im ispuniti vreme koje provode u kući i u tome leži veliki potencijal za marketing.\nUltimativno, za dobru, integrisanu i kontinuiranu komunikaciju sa partnerima i zajednicom u kojoj poslujete ne treba puno, jer smo našom digitalnom kampanjom Svim srcem uz vas #ostanikodkuće povezali sva tržišta na kojima poslujemo od prostora ex-YU, preko Bugarske do Rusije. Na taj način nastavljamo da radimo i da budemo aktivni u potpunoj solidarnosti sa našim zaposlenima, našim distributerima, partnerima i kupcima, kao i svim članovima zajednice čiji smo deo. Mi verujemo i osećamo da je to i jedini ispravan način.


SKLAPAJU SE KOCKICE OKO BRUTALNOG UBISTVA: Zoran Marić iz Herceg Novog u bekstvu - pokušao da proda LJiljin džip i plaćao njenom karticom | Novosti.RS\nObojica su nastanjeni u Herceg Novom. Delić je zbog sumnje za saučesništvo u ovom zločinu uhapšen a policija još intenzivno traga za Marićem koji se smatra neposrednim izvršiocem.\nMarić je višestruki povratnik u izvršenju raznih krivičnih dela zbog kojih je često zatvaran. Na dugom spisku su prevare, iznude, krađe, pokušaj silovanja, pa čak i prijavljivanje lažne vlastite otmice.\nPodsetićemo, nestanak LJiljane Simić prijavila je porodica još 6. septembra. Tada je ona sa dubrovačkog aerodrome trebalo da otputuje kući ali je potvrđeno da nije prešla grancu Crne Gore. Simićeva je boravila u Kotoru, po sedam osam meseci godišnje, dok je ostalo vreme provodila sa decom u Kanadi. Poslednji put su je komšije i videle u Kotoru 5. septembra kada je napuštala stan.\nKakav je bio dalji sled događaja utvrdiće istraga, a prema navodima Simićkinog bivšeg supruga koje prenose pojedini mediji ona je htela da proda stan u Kotoru i da kupi mani.\nPretpostavlja se takođe da je monstruozno ubistvo počinjeno iz koristoljublja.\nNavodno je Marić često telefonom kontaktirao sa nesrećnom žrtvom, nakon njenog nestanka dolazio u stan u Kotoru, pokušao da proda njen džip i da plaća njenom Viza karticom.\nNezvanično, ta kartica je blokirana iz Viza centra jer su san je podizane neuobičajeno velike sume novca, po četiri hiljade dolara mesečno.\npronađeno telo ubistvo Herceg Novi LJiljana Simić


Nikolić: Dobar trend ulaznica za zonu investicionog rejtinga\nBEOGRAD - Naveo je da je kamatna stopa već neko vreme u padu, ali da veruje da će ovom ocenom Moodysa taj trend biti nastavljen.\nBEOGRAD - Agencija posebno ističe i višegodišnje očuvanje cenovne stabilnosti, kao i značajno popravljanje spoljne pozicije i povećanu otpornost na šokove.\nStandard and Poor's zadržao ocenu kreditnog rejtinga Srbije BB-\nBEOGRAD - Standard and Poor's prognozira prosečan fiskalni deficit na oko 1,9 odsto BDP za period 2017-2020. "s tim da će strukturna poboljšanja zahtevati dublje reforme javnog sektora i dalje restrukturiranje javnih preduzeća".\nMoody's: Pobeda Vučića znači kontinuitet\nBEOGRAD - Rezultat predsedničkih izbora u Srbiji i ubedljiva pobeda Vučića obezbeđuju nastavak strukturnih reformi i pozitivan kreditni rejting - Ba3 stabilan, ocenjuje se u najnovijem izveštaju Moody'sa.\nDun & Bradstreet: U Srbiji bolje poslovno okruženje\nBEOGRAD - Bonitetska kuća Dun & Bradstreet danas je saopštila da je Srbiju uvrstila u grupu zemalja sa umerenim rizikom poslovanja jer su obezbeđeni bolji uslovi za poslovanje.\nS&P zadržao ocenu kreditnog rejtinga Srbije\nBEOGRAD - Agencija za ocenu kreditnog rejtinga Standard i Poor's zadržala je ocenu kreditnog rejtinga Srbije na nivou BB-, uz stabilne izglede za unapređenje kreditnog rejtinga.\nFitch povećao kreditni rejting Srbije\nBEOGRAD - Agencija za ocenu kreditnog rejtinga Fitch Ratings povećala je kreditni rejting Republike Srbije sa „B plus“ na „BB-“ uz stabilne izglede za dalje unapređenje kreditnog rejtinga.\nD&B povećao rejting Srbije\nBEOGRAD - Bonitetska kuća Dun & Bradstreet saopštila je danas da je Srbiji povećala rejting iz visokorizične u zemlju umerenog rizika.\nD&B: Korupcija, sajber kriminal i migraciona kriza utiču na rejting Srbije\nBEOGRAD - Bonitetska kuća Dun & Bradstreet danas je saopštila da Srbiju i dalje svrstava u grupu zemalja sa visokim rizikom poslovanja na koji najviše utiču korupcija, sajber kriminal i migraciona kriza.\nMoody's poboljšao kreditni izgled Srbije\nBEOGRAD - Agencija za procenu kreditnog rejtinga Moody's promenila je kreditni izgled Srbije sa stabilnog na pozitivni, dok je kreditni rejting zadržan na nivou B1.\nFitch popravio izglede Srbije\nBEOGRAD - Popravljanju izgleda za poboljšanje kreditnog rejtinga doprineli brži ekonomski rast od očekivanog, dosledno sprovođenje plana fiskalne konsolidacije i smanjenje eksterne neravnoteže.\nS&P potvrdio kreditni rejting Srbije\nBEOGRAD - U obrazloženju agencije se navodi da je ishod parlamentarnih izbora stvorio povoljnije političko okruženje za započinjanje dugo odlagane fiskalne konsolidacije i strukturnih reformi.


April u Spomen-zbirci Pavla Beljanskog - Konkursi regiona\nDokaži da nisi mašina: * Time limit is exhausted. Please reload CAPTCHA. × dva = 12\nby KR 29/03/2013 020\nFilmsko veče – Prag i srpski slikari i Velika Iza Vlaha Bukovca\nU sredu 10 aprila 2013. godine, u Spomen-zbirci Pavla Beljanskog biće održana novosadska premijera celovečernjeg dokumentarnog filma Prag i srpski slikari i otvaranje izložbe Velika Iza Vlaha Bukovca.\nProjekat Prag i srpski slikari je rezultat zajedničkog rada češkо srpske filmske produkciје (producent, scenarista i režiser: Nenad Ognjenović; proizvodnja: 2012), koji istražuje značaj uticaja Akademije likovnih umetnosti u Pragu, kao i ulogu ove prestonice u razvoju srpskog slikarstva. Među slikarima čija su dela predstavljena u filmu su i umetnici zastupljeni u kolekciji Pavla Beljanskog. Sniman u periodu od 2008. do 2012. godine, film je nastao na mnogobrojnim lokacijama, pre svega u gradovima nekadašnje Čehoslovačke i bivše Jugoslavije. Realizovan je u saradnji s velikim brojem muzeja, galerija i institucija kulture, kao i kustosa, istoričara i poznavaoca umetnosti iz zemlje i inostranstva.\nPovodom premijere filma, u kojem se između ostalog obrađuje pedagoška delatnost Vlaha Bukovca (1855–1922) tokom njegovog praškog perioda, biće otvorena izložba Velika Iza Vlaha Bukovca. Ovaj projekat zamišljen je kao izložba jedne slike, uz dokumentarni segment koji će ilustrovati društvene okolnosti u kojima je delo nastalo. Postavka ujedno najavljuje početak restauracije Bukovčevog remek-dela u konzervatorsko-restauratorskom odeljenju Galerije Matice srpske, njegovo premijerno predstavljanje u Domu Vojske Srbije u Beogradu planirano za oktobar 2013. godine, ali i obeležavanje godišnjice smrti ovog autora.\nPrateći program izložbe u Domu Vojske Srbije u Beogradu\nIzložba Nadežda Petrović: s obe strane objektiva autorke dr Jasne Jovanov, nakon premijernog prikazivanja u Spomen-zbirci Pavla Beljanskog, otvorena je u Maloj galeriji Doma Vojske Srbije u Beogradu. Izložba sagledava ličnost umetnice kroz svojevrsni porodični album Petrovića, koji prati i Nadeždu u različitim periodima stvaralaštva, od slikarskih početaka, do Ratnog perioda i fatalnog angažmana u Valjevskoj bolnici 1915. godine. Postavka, uz fotografije, obuhvata i izbor umetničkih dela iz Spomen-zbirke Pavla Beljanskog, kao i predmete epohe kojima se približava period, ličnost i okruženje Nadežde Petrović. Izložba kojom Spomen-zbirka tokom 2013 obeležava 140 godina od slikarkinog rođenja trajaće do 13. aprila. Kustos izložbe je Jasmina Jakšić iz Spomen-zbirke Pavla Beljanskog. Tokom trajanja izložbe u Domu Vojske Srbije (Braće Jugović 19, Beograd), pripremljen je prateći program:\n17 h: Projekcija jednočasovne monodrame „Nadežda Petrović“ (scenario: Katarina Ambrozić i Miroslav Belović; režija: Slobodan Radović; glumi: Maja Dimitrijević; produkcija RTS-RTB, 1994), povodom obeležavanja 140. godišnjice smrti umetnice\n17 h: Dokumentarna emisija o slikama Nadežde Petrović\niz serijala Jedna slika – jedna priča\n11–13 h: Otvorena dečija radionica\n14 h: Stručno tumačenje postavke\n17 h: Projekcija kratkometražnog filma „Nadežda Petrović“ (scenario dr Katarina Ambrozić i dr Lazar Trifunović, režija Miodrag Nikolić, proizvodnja Slavija film 1958, trajanje 11 min), zahvaljujući saradnji s Arhivom jugoslovenske kinoteke\n11–13: prezentacija dečijih radova\nradionice Glasovi sutrašnjice\nOd 16. do 18. aprila 2013. godine u Spomen-zbirci Pavla Beljanskog, Univerzitet EDUCONS u saradnji s međunarodnom fondacijom Jehudi Menjuhin, organizuje multikulturalne radionice pod nazivom Glasovi sutrašnjice, čije će finalno izvođenje biti održano u novosadskoj Sinagogi 19. aprila 2013. godine.\nMeđunarodna fondacija Jehudi Menjuhin, koja se u preko 11 zemalja Evrope bavi multimedijalnim programima koji ističu multikulturalnost, inkluziju manjinskih zajednica i borbu protiv rasizma, predstaviće se s jednim od svojih programa pod nazivom Glasovi sutrašnjice (Voice of tomorrow).\nOrganizaciju ovog događaja podržali su Pokrajinski sekretarijat za obrazovanje, upravu i nacionalne zajednice, Gradska uprava za socijalnu i dečiju zaštitu, Mađarski nacionalni savet, Savet za integraciju Roma i Slovačka nacionalna zajednica.\nkarikature Pjera Križanića u čačku\nU Umetničkoj galeriji „Nadežda Petrović“ u Čačku u ponedeljak 22. aprila u 18 sati, biće otvorena izložba karikatura Pjer Križanić autorke Marije Radisavčević, nastala kao rezultat saradnje s Spomen-zbirkom Pavla Beljanskog.\nDelo karikaturiste Petra Pjera Križanića (1890–1962), zauzima istaknuto mesto u okviru umetničke i društvene istoriografije. Ova izložba obuhvatiće radove iz fonda čačanske Galerije, a pojedina dela biće izložena zajedno sa karikaturama iz fonda Spomen-zbirke Pavla Beljanskog, čime će se ujedno doprineti afirmaciji karikature kao umetničke discipline, marginalizovane u srpskoj istoriografiji. Nakon izložbe u Čačku (22. april – 18. maj), u planu je održavanje izložbe Pjer Križanić u Spomen-zbirci Pavla Beljanskog, kao realizacija diplomskog rada Marije Radisavčević, laureata Nagrade Spomen-zbirke Pavla Beljanskog za 2012. godinu, sa temom Politička karikatura Petra Pjera Križanića između dva svetska rata.\nIzložba crteža profesora Akademije umetnosti\nU Spomen-zbirci Pavla Beljanskog u toku je izložba profesora Akademije umetnosti u Novom Sadu pod nazivom Crtežom na sliku.Trajaće do 28. aprila 2013. godine.\nDrugi nastavak serijala Crtežom na sliku predstavlja radove profesora sa Departmana likovnih umetnosti inspirisane umetničkim delima iz kolekcije Pavla Beljanskog. Radovi inspirisani umetničkim delima iz kolekcije Pavla Beljanskog, izloženi su u neposrednoj blizini slika na osnovu kojih su nastali.\nPosmatrajući dela iz Kolekcije, posetioci Spomen-zbirke mogu da prate umetničke tokove prve polovine 20. veka, paralelno sa stremljenjima naših savremenih umetnika i pedagoga, različitih interesovanja. Projekat i izložba Crtežom na sliku proistekli su iz otvorenosti Spomen-zbirke ka savremenim umetničkim praksama i novosadske Akademije umetnosti ka radu institucija kulture, u cilju stvaranja svesti o muzeju kao važnom edukativnom centru.


Pomorskom blokadom protiv Kim’a (VIDEO) | Portal NA VODI\nGregori Kili, penzionisani oficir američke mornarice, predložio je da multinacionalna blokada može da primora severnokorejskog vođu da smanji nuklearne ambicije.\nPrema njegovim rečima, kriza na Korejskom poluostrvu mogla bi da se spreči ako SAD i druge nacije uvedu „jednu od najefikasnijih blokada u istoriji“. On je na tu ideju došao podsetivši se blokade Kraljvske mornarice koja je bila efikasna tokom ratova sa Napoleonom.\n„Ako se Kim plaši za svoj život, i misli da je njegov način života ugrožen, mogao bi da bude primoran da se udalji od nuklearnog oružja“, kazao je Kili.\nPomorska blokada u Japanskom moru i Žutom moru sprečila bi DPRK da dobije suštinske sirovine i opremu, uključujući i rafinisanu naftu i vojne rezervne delove.\n„Pomorska blokada služi i za smanjenje prihoda od unosnog izvoza uglja i gvožđa koji se finansira režim. Jedna od najefikasnijih blokada u istoriji bila je blokada kraljevske mornarice tokom ratova sa Napoleonom“, kaže Kili.\n„Britanija je mogla da održi svoje linije snabdevanja otvorenim, i efikasno prekinula ključno snabdevanje Napoleonovoj vojsci, i na kraju pobedila u ratu“, kaže.\nOn je dodao da se pomorske snage Japana i Australije mogu osloniti na podršku inicijativi, dok bi Južna Koreja, Singapur, Indija, Tajvan i NATO mogli da pomognu da se izoluje Pjongjang.\nU ponedeljak je predsednik SAD Donald Tramp ponovo označio Severnu Koreju kao državnog sponzora terorizma i najavio da će u utorak biti uspostavljene novi sankcije ka režimu Kim Džong-una.\nMeđutim, Kili tvrdi da bi blokada bila efikasnija.\n„Kao i sankcije, blokade su zamišljenje da polako lome tvrdoglave režime“, rekao je.\n„Za razliku od sankcija, blokada pruža mogućnost praćenja, presretanja i sprovođenja ograničenja onoga što može ući i izaći iz neke države, a pružajući moćan psihološki i diplomatski instrument“, zaključuje.\nDrama kod korejskog poluostrva, američki nosači aviona spremni za napad…\nCarinici zaustavili misteriozni brod, a zatim su u njemu našli…\nPoruka Severne Koreje Americi šta će im se desiti ako…


EdgeStrategija digitalnog marketinga koja donosi rezultate - EDGE\n12. October 2016. Pročitajte\nTri osnovna principa čine suštinu uspešne digitalne marketing kampanje.\nTekuća digitalizacija privrede je verovatno najveći izazov sa kojim se susreće svaka kompanija danas. Digitalni alati i trendovi utiču na poslovno okruženje mnogo brže nego što kompanije reaguju, izazivajući značajne promene u načinu na koji komuniciraju, posluju, kupuju i prodaju.\nPre digitalizacije, kompanije su proizvodile, mediji emitovali i prenosili, a potrošači konzumirali. Danas su digitalni alati razbili monopol nad medijima, omogućavajući svima da postanu izdavači. U pojedinim sektorima su oborili pozicije kompanijama u njihovim industrijama, kao što su taksi i hoteli. Kompanije više nemaju kontrolu u komunikaciji sa potrošačima, kao ni u pružanju usluga.\nMeđutim, ove promene ne znače nužno da su tradicionalne kompanije osuđene na propast. Oni koji su imali jasnu viziju, odnosno fokusirali se na potrošača i uveli organizacione promene neophodne da bi ih impresionirali kroz svaki kanal, su održali a poneki čak i ojačali svoju poziciju (L’Oreal, Red Bull, Maersk)\nPrema Capgemini istraživanjima, vodeći lideri danas rade kombinaciju dve stvari koje ih odvajaju od konkurenata. Prva, investiraju u tehnologiju koja im omogućava da se promeni način na koji kompanije posluju. To uključuje nove platforme, aplikacije, holografku tehnologiju ili čak veštačku inteligenciju.\nDruga, kreiraju viziju i upravljački okvir da bi efikasno uvele promene u organizaciji i stvorile čvrstu vezu između poslovanja i IT tehnologija neophodnih da bi se implementirale tehnološke promene.\nOva strateška vizija se često zasniva na povezivanju percepcije potrošača u svakom segmentu poslovanja, kao što je shvatanje kapaciteta, marketing strategija, finansija i ljudskih resursa. Ove uspešne kompanije su prema studijama 26% profitabilnije od svojih prosečnih konkurenata.\nTakve promene su duboko promenile prirodu marketinga i prouzrokovale pojavu novih mogućnosti. Digitalne marketinške strategije dovele su do dubljih međusobnih veza sa kupcima (izvan kompanije) i učvrstile vezu marketniških mogućnosti sa ostalim funkcijama u kompaniji, od strategije do ljudskih resursa.\nDigitalne tehnologije menjaju pravila svake industrije. Međutim, one najvažnije “zakone poslovanja” – fokus i orijentacija na potrošača, digitalizacija nije promenila ni malo.\nUpravljanje digitalizacijom menjajući organizaciju, procese i tehnologiju bez stavljanja potrošača u centar digitalne strategije, zasigurno neće doneti rezultate.\nZa uspešnu strategiju digitalnog marketinga, vaše poslovanje treba da bude:\nU skladu sa brendom\nSmisleno i usaglašeno\nU saradnji sa potrošačima\nUspeh u digitalnom marketingu zahteva istovremeno i učenje novih veština o tome kako se mogu iskoristiti nove platforme, i učenje o osnovi poslovanja: klijentu, i tome na koji način digitalna revolucija utiče na njegovo ponašanje. To će pomoći kompanijama da stave klijente u centar strategije uzimajući u obzir njihove potrebe prilikom donošenja odluka i kreiranja proizvoda.\nViše o ovim principima i primerima kompanija koje su ih primenile u svom poslovanju možete pročitati ovde.


Srpski i grčki spomenik slobode\nGrčkom donacijom od oko 1,4 miliona evra kula Nebojša će postati novi izložbeni prostor, a novac će poslužiti za rekonstrukciju priobalnog bedema i Vodene kapije dva\nKada bude obnovljena kula Nebojša neće biti samo centar za kulturu već i mesto susreta, pamćenja i unapređenja međusobne saradnje dva balkanska naroda, ocenile su juče grčka i srpska strana u Starom >> Pročitaj celu vest na sajtu Politika << dvoru predstavljajući projekat revitalizacije, konzervacije i ponovne upotrebe ovog srednjovekovnog zdanja. Sređivanje celine u Donjem gradu Beogradske tvrđave koja osim kule obuhvata priobalni bedem i Vodenu kapiju dva počeće za petnaestak dana, a krajnji rok za završetak posla je jun sledeće godine.\nGrčka vlada poklonila je gradu oko 1,4 miliona evra za oživljavanje ovog prostora, pre svega jer je u kuli 24. juna 1798. godine pogubljen grčki pesnik i rodoljub Riga od Fere.\nAmbasador Grčke u Beogradu, Dimostenis Stoidis, rekao je da je ovaj novčani poklon ulaganje u narode i njihovu kolektivnu istorijsku svest.\n– Naša želja je da kula ne bude samo spomenik iz 15. veka već svedočanstvo o životu za vreme turske vladavine i borbi za slobodu i demokratiju – istakao je grčki ambasador.\nMinistar kulture, Nebojša Bradić, nada se da će kula Nebojša postati kultno mesto za Grke i istakao je da ovaj projekat može da posluži kao model za sve buduće slične poduhvate u kulturi.\nPrema idejnom rešenju koje su potpisale arhitekte sa Arhitektonskog fakulteta, Dejan Miljković, Jovan Mitrović i Branko Pavić, kao i njihove kolege iz Republičkog zavoda za zaštitu spomenika kulture Gordana Simić i Svetlana Vukadinović, enterijer kule imaće četiri nivoa povezana stepenicama. Za izložbene postavke koje će oplemeniti svaki sprat zaduženi su stručnjaci iz Istorijskog muzeja Srbije. Prizemlje je rezervisano za istoriju kule, podsetila je Ivana Lučić-Todosić, direktor JKP „Beogradska tvrđava”.\n– Na prvom spratu biće memorijalna soba posvećena Rigi od Fere. Drugi nivo krasiće eksponati koji verodostojno opisuju Prvi srpski ustanak, dok će na poslednjoj etaži biti postavka o Srbiji i Grčkoj kao modernim evropskim državama – objasnila je Lučić-Todosić.\nZa razliku od kule koja je poslednji put obnovljena 1963. godine i zub vremena je nije mnogo nagrizao, priobalni bedem između kule i Vodene kapiju dva je vrlo oštećen. Posle rekonstrukcije osim što će sprečavati da podzemne i poplavne vode prodru u kulu, jedan njegov deo koji bi trebalo da finansira grad biće pretvoren u salu za predavanja, tribine, izložbe. Vodena kapija dva zadržaće postojeći izgled.\nĐilas počasni građanin Velestina\nPotpredsednik grčkog parlamenta, Georgios Surlas, pozvao je juče Dragana Đilasa, gradonačelnika, da 24. juna poseti Velestin, rodno mesto Rige od Fere kada bi trebalo da bude proglašen počasnim građaninom. Tada će u grčkom Velestinu biti predstavljeni projekat revitalizacije zdanja i knjiga „Kula Nebojša – poslednji Rigini trenuci”.\nSpomenik i muzej Rigi od Fere\nKula Nebojša, Priobalni bedem i Vodena kapija biće obnovljeni uz pomoćdonacije Grčke i uključeni u kulturni život Beograda najavljeno je juče na predstavljanju projekta o revitalizaciji i konzervaciji ovog dela Kalemgdanske tvrđave, održanoj u Skupštini grada.


Košarkaški savez Srbije – Polovičan uspeh 3h3 juniora prvog dana kvalifikacija za EP\nPolovičan uspeh 3h3 juniora prvog dana kvalifikacija za EP\nJuniorska 3h3 reprezentacija Srbije prvog dana kvalifikacija za Evropsko prvenstvo ostvarila je polovičan uspeh – poražena je od Španije u prvom meču dana, da bi pobedom na Velikom Britanijom popravila utisak i ostala u igri za plasman u prve dve ekipe u grupi.\nPrvi meč koji su naši juniori igrali na kvalifikacionom turniru bio je izuzetno tvrd, srele su dve prilično izjednačene ekipe, te je i već deo meča bio izjednačen. Meč je obeležio veliki broj faulova na obe strane, iz čega je proizašao i veliki broj slobodnih bacanja za obe ekipe, što je naša selekcija i iskoristila na najbolji način (imala je prilično dobar procenat realizacije slobodnih bacanja), ali za našu ekipu je najveći problem bila činjenica da nije pogođen niti jedan šut za dva poena. Osim toga, reprezentacija Srbije se nije najbolje snašla u samoj završnici meča, te je Španija na kraju slavila rezultatom 21:16.\nPobedom u sledećem meču dana nad reprezentacijom Velike Britanije rezultatom 21:15, Srbija je uspela da popravi utisak i ostane u borbi za plasman na Evropsko prvenstvo. Protiv Britanaca je start samog meča bio prilično izjednačen, da bi od rezultata 10:10, na terenu postojala samo jedna ekipa. Srbiji je „proradio“ i šut van linije za dva poena što je još jedna pozitivna stvar u vezi sa ovom utakmicom.\nU preostalim mečevima dana u našoj grupi ostvareni su sledeći rezultati: Holandija-Velika Britanija 14:11 i Španija-Holandija 21:15, tako da to znači da će drugu ekipu koja će ući u polufinale (čiji će pobednik biti direktan učesnik EP) direktno odlučiti susret Srbije i Holandije koji je sutra (u nedelju 4.avgusta) na programu od 18.20 časova. U slučaju pobede u ovom meču, reprezentaciju Srbije će za prolazak na EP čekati susret protiv prvoplasirane ekipe u grupi A u kojoj se nalaze reprezentacije Italije, Hrvatske, Poljske, Irske i Nemačke.\nPodsećamo da se svi direktni prenosi utakmica iz Reietija mogu pratiti na zvaničnoj veb stranici kvalifikacionog turnira na adresi:\nkao i na zvaničnom „jutjub“ FIBA kanalu


Zbog Vulinove odluke ugrožen sistem socijalne zaštite - Istinomer\nTeodora Todorović 9. 12. 2014.\n„Da biste vi to pitali“, bio je odgovor ministra za rad, zapošljavanje, boračka i socijalna pitanja Aleksandra Vulina na novinarski zahtev da obrazloži zašto je pozvao Državnu revizorsku instituciju da proveri regularnost konkursa, ukoliko tvrdi da ne sumnja u njegovu ispravnost.\nU međuvremenu, konkurs za dodelu državnog novca organizacijama koje se bave unapređenjem socijalne zaštite je poništen i predloženo je da se novac preusmeri Fondu za lečenje dece. Tu odluku, kako je sam Aleksandar Vulin obrazložio, nije doneo “kao ministar, već kako čovek”.\n„Ministar je trebalo da sačeka Državnu revizorsku, ali čovek nije hteo to da sačeka. Nije hteo da se baca blato na njega tamo gde zna da je potpuno ispravan, najispravniji”, izjavio je Vulin. N1, 30. 11. 2014. godine.\nMeđutim, izjavom da je“kriminalizacija konkursa za budžetske dotacije nevladinim organizacijama počela upravo od tih organizacija” (Tanjug, 4. 12. 2014. godine), ministar Vulin “spinuje javnost” smatra Željko Plavšić iz Edukacionog centra iz Leskovca.\n“Ako je sve već bilo regularno, kako se tvrdi, zašto je konkurs poništen? Umesto da nam se ministar zahvali što smo ga upozorili na to da je komisija protivno proceduri odabrala organizacije i sprečili zlouptrebu para on izlazi u javnost sa takvim izjavama. Napravljen je brlog sa izborom tih organizacija, a ministar je mogao da sve reši interventno, pravljenjem nove komisije od kompetentnih ljudi koji bi napravili izbor organizacija koje zaista rade sa korisnicima kojima je taj novac i namenjen“, ističe Plavšić.\nUdruženje građana za borbu protiv trgovine ljudima i svih oblika rodno zasnovanog nasilja “Atina” jedno je od onih koji nisu prošli na spornom konkursu za unapređenje sistema socijalne zaštite. Direktorka ovog udruženja Marijana Savić ističe da su oni jedini koji na nivou cele države vode specijalizovan bezbedni smeštaj za žrtve trgovine ljudima, kao jednu od usluga koje su žrtvama trgovine u našoj zemlji neophodne. Upravo to što su prepoznati od sistema i što već 11 godinu funkcionišu kao pružaoci usluga jeste pokazatelj da pri selekciji nije vođeno računa o kompetencijama i kapacitetima organizacija, navodi Savić u izjavi za Istinomer.\n“Ono što je zabrinjavajuće jeste da žrtve trgovine ljudima ostaju bez podrške države iako smo se nadali da će je ovim pozivom dobiti. Ovaj konkurs smo videli kao nešto gde bi država mogla da pošalje jasnu poruku i verifikuje ono što ova organizacija i program znači za nju. Nedobijanje ovih sredstava dovodi u rizik postojanje usluga koje mi pružamo žrtvama trgovine ljudima , a tu pre svega mislim na žene i decu“, ističe Marijana Savić .\nDa će biti ispitano kako je došlo do ovakve situacije, ali i da će se sredstva namenjena za usluge socijalne zaštite zaista za to i potrošiti, nada se i Gordana Rajkov iz Centra za samostalni razvoj osoba sa invaliditetom.\n„Cilj ovog konkursa bio je da se u lokalnoj zajednici obezbede usluge koje joj nedostaju. Ta sredstva bila su namenjena starima, deci sa smetnjama u razvoju, osobama sa invaliditetom i drugim kategorijama. Ali i nezavisno od konkursa uopšte nije sporno da su usluge lokalne i socijalne podrške od ogromne važnosti i za deinstitucionalizaciju i za omogućavanje deci i roditeljima da žive u nekoj prirodnijoj sredini“, ističe Rajkov.\nOdluka o ukidanju sredstava za usluge socijalne zaštite najviše bi pogodila organizacije koje dolaze iz manjih lokalnih zajednica. Njihovi projekti se, uglavnom, finansiraju putem ovakvih konkursa. U pojedinim opštinama projekti koji su obuhvatali angažovanje negovateljica za starije osobe mogli bi biti obustavljeni na nekoliko meseci. Takođe i „predah usluge“, koje se sastoje od tretmana, personalne usluge i boravka za decu sa smetnjama u razvoju, mogle bi biti stopirane. Baš ovakav tip usluge jedna organizacija neće više moći da finansira. Međutim, njeni predstavnici nisu želeli da o ovoj temi javno govore, jer se boje posledica. Kako ističu, ministar Vulin ih je ignorisao prilikom poslednje posete njihovom mestu, veruju, zbog njihovih dotadašnjih istupa u javnosti. „Ovo je malo mesto i čim vas ministar zaobiđe postajete marginalizovani i imate problem sa dobijanjem sredstava za projekte“, navode u ovoj organizaciji. Ostaje da se vidi da li će ministar zaobići i pitanje odgovornosti nakon ove situacije.\nAleksandar Vulin konkurs NVO socijalna zaštita usluge socijalne zaštite


LSV | Institucije da reaguju povodom opasne izjave Kapetana Dragana\nNOVI SAD – Potpredsednik Lige socijaldemokrata Vojvodine i kandidat za republičkog poslanika Ujedinjene demokratske Srbije Robert Kolar izjavio je se nada da nadležni državni organi neće lako preći preko izjave Dragana Vasiljkovića, poznatijeg kao Kapetan Dragan, u kojoj kaže da su ubice Zorana Đinđića heroji. On je u izjavi za televiziju Nova S istakao da očekuje i da državni organi reaguju povodom takve opasne izjave.\n- Izjave ovog osuđenog ratnog zločinca me ne čude, tim pre jer sam svedočio njegovim izjavama i, na žalost, postupcima, još devedesetih godina. Ono što je poseban problem je evidentan porast rehabilitacije ratnih zločinaca u našem društvu i njihova medijska prisutnost. Ako se borimo za društvo u kom postoji sloboda govora, onda se moramo boriti i za društvo u kom postoji odgovornost za izgovoreno, u kom postoje zakoni koji se jednako primenjuju na sve, u kom postoji odgovornost medija i nadležnih institucija, te se iskreno nadam da ovog puta, preko ovako opasne izjave, nadležne neće tek tako preći – kazao je Kolar.


državni dug - Sputnjik Srbija\n03:19 25 Februar 2021\nNizak državni dug Rusije - predmet zavisti drugih zemalja\nNivo ruskog državnog duga je dugi niz godina predmet zavisti drugih zemalja, rekao je predsednik ruske Računovodstvene komore Aleksej Kudrin.\n„Vašington post“: Državni dug SAD porašće do rekordnog nivoa\nDržavni dug Sjedinjenih Američkih Država i dugovi američkih korporacija ove godine će dostići rekordne nivoe zbog pandemije virusa korona, naveo je „Vašington post“.\nAmerički javni dug dostigao novi istorijski rekord\nRusija nastavlja da smanjuje ulaganja u američki državni dug i u junu 2019. godine ih je dovela do 10,848 milijardi dolara, pokazuju podaci američkog Ministarstva finansija. Ovim se Moskva, četvrti mesec zaredom, polako oslobađa američkih hartija od vrednosti.\nUkrajina sve bliža vrhu liste najvećih svetskih dužnika\nUkrajina je veoma blizu tome da se nađe na vrhu liste najvećih dužnika u svetu, izjavio je u četvrtak poslanik Vrhovne rade Valentin Nalivajčenko.\nRada uvela neograničeni moratorijum na isplatu spoljnih dugova\nVrhovna rada Ukrajine skinula je privremena ograničenja na moratorijum za isplatu spoljnjeg državnog duga Ukrajine, uključujući i tri milijarde dolara koje Kijev duguje Rusiji.\nPutin vešto igra sa slabim finansijskim kartama\nU složenim ekonomskim uslovima predsednik Rusije Vladimir Putin pokazao se kao „majstor za veliku igru“, piše kolumnista Vašington tajmsa Tod Vud.\nTokom predsedničkog mandata Baraka Obame državni dug SAD uvećao se gotovo dva puta. O tome bi aktuelni američki lider najviše voleo da ne govori, piše „Vašington tajms“.


Ukupni izdaci FZO za obavezno osiguranje 797,8 miliona maraka\nProsječan mjesečni izdatak Fonda zdravstvenog osiguranja Republike Srpske po osiguraniku tokom prošle godine iznosio je 107,91 KM, a po osiguranoj osobi 73,02 KM.\nPo podacima Fonda zdravstvenog osiguranja RS, prava iz obaveznog zdravstvenog osiguranja imale su 910.484 osigurane osobe, od kojih je 616.126 osiguranika (nosilaca osiguranja) i 294.358 članova porodice.\nInače, ukupni izdaci Fonda zdravstvenog osiguranja Republike Srpske za obavezno osiguranje iznosili su prošle godine oko 797,8 miliona maraka.\nNajveći izdaci su u sekundarnoj i tercijarnoj zdravstvenoj zaštiti, odnosno za bolničke i kliničke usluge, i iznose oko 360,8 miliona maraka. Za primarnu zdravstvenu zaštitu izdvojeno je oko 235,9 miliona KM, a za lijekove oko 106,1 milion KM.\nZa naknade za bolovanje preko 30 dana plaćeno je oko 13,3 miliona KM, za ortopedske sprave i pomagala oko 7,8 miliona KM, a za prevoz u bolnicu oko 3,8 miliona KM.\nU poboljšanje uslova rada u zdravstvu i u sprovođenje reformi uloženo je 440.000 KM, u ostale oblike zdravstvene zaštite oko 4,5 miliona KM, te u troškove sprovođenja obaveznog osiguranja oko 27,5 miliona KM. Ostali rashodi iznose 37,5 miliona maraka.


Lorenciju opet dva gema\nNi u drugom meču prvog kola nekog GS turnira, Paolo Lorenci nije uspeo Novaku da uzme više od dva gema.Ovo ga puta ih je rasporedio u prvi i treći set, 6-1 6-0 6-1.\nDa li je Italijan taličan, kada je u pitanju Novak Đoković, videćemo za 12 ili 13 dana, kada se bude završio turnir u Njujorku. Naime, Lorenci je bio prva prepreka prilikom Novakove ovogodišnje odbrane Austrelien opena, a eto, žreb je hteo da to bude i u Njujorku.\nSve što je Lorenci uradio u ovom meču ili bolje što mi je Novak dozvolio da uradi je brejk na startu meča i prvi gem na svoj servis, na startu trećeg. Paolo kao da je znao, da su mu najveće šanse dok se Novak ne zagreje, pa je krenuo energičnije u meč, što mu ne bi pomoglo da napravi brejk, da Novak nije smestio dve lagane lopte, posle odličnog prvog servisa, njemu na reket.\nSve ostalo je bila rutina za Novaka, lakši trenung, a posebno je bio fokusiran u drugom setu, kada je napravio 12 vinera uz samo dve greške. Ukupno ih je imao 12, a ako tražimo nešto što nije kod Novaka funkcionisalo danas, onda su to situacije na mreži, mada je bilo perioda kada je Novak igrao perfektno voleje, pa čak dobijao i aplauz od protivnika za neke poene.\nTreba reći, da je servis nastavio da odlično služi Novaka, jer je noćas ubacio gotovo 4/5 prvog, uz naravno visoke procente kada je u pitanju iskorišćenost. Sledeći Novakov protivnik je igrač, koji se uglavnom može sresti na čelindžerima, Brazilac Dutra da Silva, koji je u prvom kolu bio bolji od pomalo zaboravljenog Gabašvilija, posle velike borbe u pet setova. Novak sa Brazilcem do sada, nikada nije igrao.


Nenadić i Amorim igrači godine po oceni EHF-a – Balkan-Handball.com\nHome / Balkan / Nenadić i Amorim igrači godine po oceni EHF-a\nNenadić i Amorim igrači godine po oceni EHF-a\nSrpski internacionalac Petar Nenadić i brazilska rukometašica Eudarda Amorim proglašeni su za igrače godine od strane EHF-a. Evopska kuća rukometa bila je složna u oceni da su Nenadić i Amorim pružili najbolje partije tokom prethodnih 365 dana u Ligi šampiona.\nNenadić je Vesprem vodio do finala lige šampiona, pođto je u polufinalu bio glavni oslonac mađarske ekipe. U napadu bio nezaustavljiv sa 11 golova. Na kraju sezone, jedan od najboljih evropski bekova i Vesprem ostali su bez naslova šampiona Evrope, ali pošto je Srbin nastavio u istom ritmu i novu, očekuje se da vicešampion Evrope bude ponovo na završnom turniru elitnog takmičenja i da se bori za titulu koja mu nedostaje.\nSa druge strane, Eduarda Amorin bila je deo tim koja je ponovo postao šampion Starog kontinenta – Đer. Amorim je bila jedna od glavnih igračica takođe šampiona Mađarske, a svojim partijama u odbrani pružala je neverovatnu sigurnost Đeru, koji je i ove sezone pretendent na titulu.\n← Prethodni članak Peh za Austriju – Herman se povredio\nNaredni članak → VIDEO: Lazarov sa devet metara uz zvuk sirene – zašto da ne?


Pasoš za čekanje u redu ⋆ Balkan PlusBalkan Plus\n12.01.2018 u 14:11\nKosovski pasoš glavna je prepreka građanima za putovanje. Vredi koliko i pasoš Bangladeša, Irana i Libana. Na skali od 1 do 104, rangiran je na 96. mestu i s njim se može bez prethodno dobijene vize putovati u 38 država Azije, Afrike, Bliskog istoka, te Balkana, na osnovu Henley Passport Indexa za 2018.\nU nepovoljnijem položaju od građana Kosova su vlasnici pasoša Eritreje, Palestine, Libije, Nepala, Jemena, Somalije, Pakistana, Sirije, Iraka i Avganistana.\nRangiranje svih pasoša sveta izvršila je globalna kompanija Henley and Partners prema broju zemalja čiji vlasnici mogu da putuju bez viza.\nNajvredniji pasoš je nemački, čiji vlasnici mogu bez viza da putuju u 177 država, a na poslednjem mestu je Avganistan, sa bezviznim pristupom u 24 država.\nSrpski pasoš nalazi se na 41. mestu i ima pristup u 119 države, crnogorski na 48, bh. pasoš je na 51, a albanski na 52. poziciji.\nKosovski pasoš svakako je “najgori” na Balkanu, ali i u Evropi, budući da su njegovi nosioci jedini koji i dalje moraju da čekaju u redu za šengen vizu.\nZa građane Kosova taj pasoš je potpuno bezvredan.\nOrhan Biniši iz Prištine kaže da već godinama poseduje kosovski pasoš, ali da ga još nijednom nije upotrebio.\n“Kod kuće je, u ormaru, nikakva dobit od njega”, kaže on.\nFljutra Krasnići, iako ponosna što ga poseduje, kaže da je neprijatno što se i dalje čeka u redu za vize.\n“Nadam se da ćemo ubrzo dobili liberalizaciju viza kako bi putovali, ovako smo veoma ograničeni. Imala sam jednom šengen vizu i tada sam posetila četiri države”, kaže ona.\nZa ovakvu situaciju odgovorno je kosovsko rukovodstvo koje godinama ne uspeva da ispuni sve uslove Evropske komisije za ukidanje viznog režima sa Evropskom unijom.\nRatifikacija Sporazuma o demarkaciji sa Crnom Gorom iz 2015, kao i borba protiv korupcije, poslednji su uslovi za slobodno kretanje građana. Zbog mišljenja pojedinih poslanika da je Kosovo izgubilo 8.000 hektara svoje teritorije, Sporazum o demarkaciji još uvek nema potrebnu dvotrećinsku većinu. Krajem godine Vlada Kosova je Skupštini prosledila Zakon o demarkaciji sa Crnom Gorom, ali zajedno sa novim izveštajem Državne komisije za obeležavanje granice, koji utvrđuje da je istim tim sporazumom Kosovo izgubilo teritoriju.\nU ponedeljak 15. januara skupštinski Odbor za spoljna pitanja glasaće za Sporazum, a onda to pitanje prelazi pred poslanike Skupštine, koji se sledeće nedelje vraćaju sa zimske pauze.\nIzvestiteljka Evropskog parlamenta za vizni režim s Kosovom Tanja Fajon za Radio Slobodna Evropa ističe da je teško postići napredak u Briselu po pitanju vizne liberalizacije, ako napretka nema unutar Kosova. Ona naglašava da je lopta sada kod kosovskih političara te izražava nadu da će u Skupštini biti pozitivne atmosfere po tom pitanju.\n“U Briselu smo svesni da sigurno postoje još ova dva uslova – rešenje pitanje demarkacije i naravno, borba protiv korupcije. Svaki korak dalje, i svaki napor koji će preduzeti kosovski političari, biće koristan i nama da u Evropskom parlamentu tražimo ili glasanje, ili da radimo zajedno na tome da Kosovo što pre moguće uđe u bezvizni režim. Ja sam svesna koliko je to osetljivo pitanje, koliko je i emocija i sa jedne i sa druge strane, ali bojim se da ako na Kosovu nema napretka, teško ćemo i u Briselu ići dalje”, ističe Fajon.\nOna takođe veruje da ne postoji prostor da se Kosovu pogleda kroz prste po tom pitanju, ali ističe i da na Kosovu do sada nije postojala neka druga alternativa oko koje bi se svi složili.\n“Znamo kakva je situacija u EU, uslovi su uslovi. Već nekoliko puta smo tražili od strane kosovskih političara, da ako postoji neka alternativa, su složni oko toga, a to do sada nije ni bilo moguće. Bojim se da ukoliko nema nekih rezultata, onda nećemo imati ni u Briselu pozitivne atmosfere da razgovaramo dalje”, kaže Fajon.\n“Ja sam sigurna da je za sve na Kosovu zajednički cilj da se bezvizni režim desi što pre moguće. To ćemo naravno da tražimo u Briselu kada budemo imali, ne alternativu, već prvo rešenje oko granice i borbe protiv korupcije. Ako to nije moguće, onda da se nekako složno razgovara šta bi mogla biti alternativa”, zaključuje Fajon.\nKosovska ministarka za evropske integracije Durata Hodža kaže da političari moraju da zauzmu jedinstveni stav kako bi se “drama ratifikacije sporazuma o demarkaciji” okončala i kako građani Kosova ne bi bili jedini izolovani na Balkanu i šire.\n“Godinama smo ograničeni u kretanju i zbog toga najviše pate građani. Apelujem da se ujedinimo i da okončamo izolaciju. Poslednje je vreme da političari stave građane u prvi red”, kazala je Hodža.\nU međuvremenu, veliki broj političara koji se protivi demarkaciji sa Crnom Gorom i ne pati za vizama. Popriličan broj onih koji se protivi demarkaciji poseduje bezvizne pasoše kao što je onaj albanski, ili pasoš neke druge evropske zemlje. Oni su, međutim, ispred stranih ambasada i privilegovani, tako da ne moraju kao obični građani mesecima da čekaju za termin za vizu.\nPrimera radi, albansko državljanstvo poseduju premijer Kosova Ramuš Haradinaj, njegov zamenik Fatmir Ljimaj, poslanici pokreta Samoopredeljenje Visar Imeri, Aljbin Kurti, Dardan Molićaj, Aida Durguti, Gljauk Konjufca, Ljiburn Aljiu, te mnogi drugi.